open-index/open-wikipedia-markdown huggingface dataset:
欲水

《**欲水**》係由小蟲作曲作詞、齊豫為電影《天浴》唱嘅主題曲，喺1998年由滾石唱片出。

## 簡介
由於呢首主題曲嘅電影以文革做背景，所以曾被中國政府列做禁片。

## 翻唱
*譚軒轅，喺《中國好聲音4》第11期。
*譚晶，喺湖南衛視《歌手2017》第3期演唱，並攞到嗰集觀眾票選同歌手互投第一名。

## 軼聞
譚晶喺《歌手2017》第8期錄製前退賽，網民不斷咁估其中嘅原因，有一個講法就係話譚晶喺第3集節目唱咗呢隻以文革做題材嘅禁片主題曲，所以被退賽。

## 獎
*柏林影展電影音樂獎
*金馬獎最佳電影主題曲

## 參考

## 出面網頁
*齊豫《欲水》嘅音樂錄像帶
我很醜，可是我很溫柔

《**我很醜，可是我很溫柔**》係臺灣歌手趙傳出嘅第一張專輯。喺1988年11月5號由滾石唱片發行。

## 簡介
專輯入面兩隻主打歌《我很醜，可是我很溫柔》同《請不要在別人的肩上哭泣》係佢嘅經典作。

## 曲目

## 唱片版本
*CD版（編號：RD-1027）
*錄音帶版（編號：RC-178）
*黑膠唱片版（RR-178）

## 參考
蒙娜麗莎的眼淚

《**蒙娜麗莎的眼淚**》係臺灣歌手林志炫出嘅第三張個人錄音室專輯。喺1998年2月26號由索尼音樂出。

## 簡介
呢張專輯係鄭華娟幫佢量身定做。而林志炫就唱出你同我對愛情期待嘅「給你一些、不給一些」生活態度。

## 曲目

## 參考
拾 (張杰專輯)

《**拾**》係中國大陸歌手張杰出嘅第十張專輯。喺2015年4月15號由天娛傳媒發行。

## 簡介
呢張專輯係張杰出道10年嘅專輯，佢想一切歸零。張杰話：「自己是個做事認真的人，10年來經歷了很多掌聲與讚賞，也不乏嘲笑和輕視，製作這張典藏專輯，也是想一切歸零，不再去看重以前的成績，回到最本真的我，重新回到音樂的戰場」。

## 曲目

## 參考
拾 (專輯)

**拾 (專輯)**可以係：
*拾 (張杰專輯)，中國歌手張杰出嘅專輯。
*拾 (許廷鏗專輯)，香港歌手許廷鏗出嘅專輯。
*拾 (胡夏專輯)，中國歌手胡夏出嘅專輯。
無法長大

《**無法長大**》係中國歌手趙雷出嘅第三張專輯。喺2016年12月21號以獨立身份發行。

## 簡介
全碟作詞、作曲都係由趙雷一手包辦。呢張專輯嘅《再見北京》揮別咗佢過去嘅自己。專輯都用咗好多特別嘅音效，例如屋企嘅舊電視、微信嘅語音條，甚至有電磁爐嘅提示聲等等，趙雷想講音樂來源喺生活，亦都詮釋緊生活。專輯入面嘅《成都》同《阿刁》係比較紅嘅歌。佢都喺幾首歌入面加咗童聲。

## 曲目

## 參考
吉姆餐廳

《**吉姆餐廳**》係中國歌手趙雷出嘅第二張專輯。喺2014年10月19號由華音鼎天唱片發行。

## 簡介
全碟作詞、作曲都係由趙雷一手包辦。呢張專輯命名係因為有日趙雷坐喺餐廳度諗起佢過世嘅老母，佢掛住屋企嘅感覺，加上佢同餐廳啲人熟，所以佢想所有嘅餐廳都係吉姆餐廳，藉此鼓勵自己一直走下去。

## 曲目

## 參考
永邦 (專輯)

《**永邦**》係星加坡歌手永邦出嘅第一張同名專輯。喺2001年11月2號由博德曼音樂發行。

## 簡介
除咗第三首翻唱人哋嘅歌，其他都係自己作詞、作曲，以全創作形式發表。呢張專輯嘅《你是我最深愛的人》係比較紅嘅歌。

## 曲目

## 參考
經驗學習曲線

**經驗學習曲線**（**experience curve**）係工業上會用嘅一種數學模型，表達產量同經驗之間嘅關係。喺 1936 年，有美國嘅航空工程專家喺度研究工人組裝飛機嗰陣嘅生產效率，佢哋由得到嘅數據當中發現咗所謂嘅「80% 學習曲線」法則，指出喺航空工業當中，組裝飛機嘅工人會愈做愈熟手，而隨住工人學習，組裝飛機嘅成本平均會下降 20% 左右。認知科學同人因工程學上會用學習曲線（learning curve）嘅數學模型模擬呢種現象，學習曲線最基本條式如下：
:y = C_1 x^b；
當中 y 可以係「完成下一件生產所需嘅時間或者成本」（一個理論上會隨住學習而數值下降嘅指標）；x 係總共生產咗嘅件數；C_1 係指第一件產出花咗嘅時間或者成本；而 b 呢個參數（-1 ）係條線嘅斜率，反映個工人嘅學習率（learning rate）－b 嘅數值細（即係接近 -1）反映個工人完成一件生產所需嘅時間成本會快速下降，表示個工人學得快，而相反 b 數值大（接近 0）就表示嗰個工人學得慢，做極 y 嘅數值都唔明顯跌。

經驗學習曲線會用類似噉嘅式（不過 y 變成「一間工廠嘅產量」），模擬產量隨生產經驗嘅變化，喺管理上可以用嚟預測自己啲工廠跟住落嚟嘅產量會係點。

## 睇埋
*生產
*經濟模型
*學習曲線

## 攷
ViuTV Summer 2020

《**ViuTV Summer 2020**》（）係香港電視娛樂製作嘅節目，屬ViuTV嘅2020年夏季（6月底到7月首播節目）嘅節目巡禮，喺2020年6月20號禮拜六晚22:30-22:45播出。

## 介紹節目
### 綜藝、實況娛樂

### 原創劇

## 出面網頁
*ViuTV：ViuTV Summer 2020
舍人 (日本親王)

**舍人親王**（日文：とねりしんのう*<sup>Toneri shinnō</sup>*，）又可以叫**舍人皇子**，係天武天皇第五個仔，淳仁天皇老豆。《日本書紀》就係由佢主編嘅。

淳仁天皇繼位之後，追封佢做**崇道盡敬皇帝**。

## 屋企
大房：當麻山背

* 二仔：三原王
* 七仔：大炊王（即係淳仁天皇）（733年至765年）

二房：當麻氏

* 三仔：船王

三房：冇名氏

* 大仔：守部王
* 四仔：池田王
* 五仔：三島王
* 六仔：三使王（？至760年）

唔知阿媽係邊個嘅仔女

* 御浦王
* 厚見王
* 室女王
* 飛鳥田女王（？至782年）
高圓宮

**高圓宮**（日文：高円宮，たかまどのみや*<sup>Takamadonomiya</sup>*）係日本現存嘅四大宮家之一，由三笠宮崇仁親王細仔高圓宮憲仁親王響1984年12月創立。依家嘅當主係憲仁親王妃久子。

佢個名嘅靈感係嚟自崇仁嘅宮號三笠宮。因為三笠宮爾個名嘅靈感係嚟自奈良市東部嘅**三笠山**，而響三笠山隔離又有座山，叫**高圓山**。高圓宮個名就係嚟自高圓山。

生前，憲仁親王同妃久子淨係得三個女（分別係承子女王、千家典子、守谷絢子），冇仔，而典子同埋絢子都已經嫁咗畀人而脫離咗皇籍，所以當如果承子女王嫁人或者死咗嘅話，咁高圓宮就會絕家，換言之即係高圓宮會畀人廢除。

近年日本政府有意修改皇室典範嘅規定，指當如果內親王或者女王嫁人之後，可唔可以保留佢同埋佢嘅仔女嘅皇室身份。如果爾條修例最終通過嘅話，咁承子女王嫁人同生仔之後都繼續係皇室成員，換言之嗰時嘅高圓宮可能唔會畀人廢除，而係由承子女王同埋佢嘅仔女將爾個宮號一直傳落去。

## 攷

## 拎

* 高円宮家---宮內庁
永安百貨 (上海)

**上海永安百貨公司**，簡稱係**上海永安公司、永安百貨**，係上海南京路度嘅一家老牌百貨公司。喺1918年9月5號落成投入營運，主營環球百貨。

## 規模
開業時設嘅商場有4層，營業面積0.6萬幾平方，經營品種一到兩萬種。仲兼營大東旅社、大樂酒樓、天韻樓遊樂場、永安保險公司等公司業務。

## 史

### 揀地軼事
喺1915年永安公司委託咗郭泉、郭葵去上海搵地方起環球百貨公司。嗰時永安初步揀定咗南京路日升樓傍嘅地皮，然之後請咗兩人帶咗兩個袋，其中一袋係入咗啲豆，人去到南京路就企兩旁，逢嚫有途人行過就會放粒豆去空袋。經過段時間嘅調查，認為南京路南嘅市面過往途人多啲，市面熱鬧啲。於是乎，永安就揀咗先施公司對面去起新嘅百貨商廈。

### 租地軼事
進入咗1910年代之後，哈同成為咗南京路沿線地產最多嘅持有人。永安公司揀中嘅南京路浙江路西南角嘅八畝地皮，都係哈同名下嘅。哈同嘅開價係年租白銀五萬兩。而唔同對面馬路嘅先施公司，雖然同樣係哈同嘅地皮，但對面到期後大樓係賣咗俾雷氏德洋行，而永安使用幅地30年後，就要將物業無償轉俾哈同洋行，條件係極之苛刻。但永安嘅創始人郭樂認為30年後，永安仲可以喺呢度賺返20噸黃金，所以接受咗哈同洋行嘅報價。

### 發展
喺1916年4月，上海嘅永安公司就咁開咗工。兩年後，上海永安百貨委託公和洋行設計嘅大樓落成。1918年9月5號，南京路635號嘅永安百貨正式開業。嗰陣時嘅永安百貨係沿著南京路底層設置櫥窗，創上海百貨沿街櫥窗嘅先河。

到1946年永安公司同哈同洋行嘅30年租約到咗期，而公司利用咗哈同、羅迦陵兩人相繼過身，啲仔女仲大打咁遺產案嘅契機，使咗112.5萬美金買低返幅地嘅產權。

中共建政後，1956年1月永安公司被公私合營。1966年改名**國營東方紅百貨商店**，隨後再改名**上海市第十百貨商店**，到1988年改名華聯商廈。永安新廈就改做「華僑商店」，喺中國大陸開放外匯兌換前，係上海少數可以用外匯券去買配給以外啲物資嘅商戶。2005年4月，華聯商廈改返叫「永安百貨有限公司」，而實際成為咗國有企業百聯集團下屬嘅子公司，同原本嘅香港永安經已冇嗮關係。

## 建築物

永安公司嘅樓宇係有六層高，局部地方係七層高。嗰陣時嘅公和洋行係照著折衷主義嘅風格去設計。大樓嘅平面總體係長方形，而東北角正門處就係弧形。沿著南京路側係設有十個大玻璃櫥窗，仲有三道愛奧尼克柱式大門。

二樓以上，均有伸出去嘅鑄鐵欄河長廊同露臺。建築外牆係用水磨石敷面，頂樓就有兩層高塔樓，個名叫倚雲閣。喺1987年後，業主一度喺正門上方安咗30米高嘅反光玻璃幕牆，嵌埋「華聯商廈」四隻大字。到咗2005年永安百貨復名時，同大樓搞返大整修，拆咗1987年安嘅玻璃幕牆，原被後移嘅底層櫥窗就恢復返原樣，同時又修復返外部嘅鑄鐵欄河、露臺、窗花等嘅式樣。頂樓嘅花園都修復返咗。

## 外文名
上海嘅新國有永安百貨英文用普通話拼音“”，而唔係永安公司一路用開嘅粵式郵政式拼音“”，同其他啲公私合營後嘅國有企業嘅做法相同。

## 攷

類:百貨公司‎
類:黃浦區‎
遊埠紀錄片

**遊埠紀錄片**，係一紀錄片、電視節目、網上影片，講述記錄旅行嘅嘢：經驗，經歷，觀察、印象，一般會介紹一笪地方、風景、特色景點、人、事、歷史，有部份亦會加入嘢食或者新聞。宣傳片，包括旅行社行程嘅片，或者優惠推廣，就唔算係遊埠紀錄片。

用菲林拍攝嘅年代，**遊記片**（travelogue film）係遊埠紀錄片嘅前身，遊記片係探奇成份嘅紀錄片，多數由西方人嘅觀點睇其他文化。例如 1960年代嘅 *Across the Seven Seas*。米高沛連（Michael Palin）1989年嘅 *[[:en:Around the World in 80 Days with Michael Palin|Around the World in 80 Days]]*（八十日環遊世界）令呢一類節目更加出名。

## 史
遊埠紀錄片最初係用遊記片形式出現。當有菲林嘅十九世記，旅行家會喺公眾講座，講佢哋嘅經驗，會配上相片同短片，之後發展成一種新嘅電影片種，**遊記片**（travelogue film），而遊記片將一笪地方便成條片主要內容。呢一類嘅片畀一般觀眾感受到，猶如遊埠經驗，見到唔同嘅文化同埋風景。

遊記片出自美國作家、講師史托德（John Lawson Stoddard），1874年佢開始環遊世界，之後出書，寫自己冒險經歷，仲喺北美洲巡迴演講。原先嘅演講同場加放黑白幻燈片，1892年，史托德請咗伯頓鴻斯（Burton Holmes）做拍檔。史托德喺 1897年退休，叫伯頓鴻斯搞埋攤嘢，講埋佢剩低嘅演講。伯頓鴻斯之後變成遊埠講者，1904年佢將影畫片遊埠短片放入講座裏頭，令到遊埠短片紅極一時，佢更創咗「travelogues」一詞。 第二次世界大戰之後，湯馬斯（Lowell Thomas）制作咗 「Movietone News Reel Travelogues」，遊記片之後喺全美國嘅影院放映。

## 特色
遊埠紀錄片因為用一笪地方做佢做主題，拍攝器材工作人員全部都要去到嗰笪地方，中間涉及一班人出埠，拍菲林嘅時代，好大件又重嘅器材，令到運輸，安排酒店住宿，飲食都有一定嘅難度。一啲地方可能需要政府批出嘅文件，或者要雇用當地嘅人、導遊噉，各地嘅設施相當唔同，落後嘅地方可能冇酒店，天氣等其他問題，令到拍攝相當複雜，不時要準備一啲未能遇見嘅情況。

喺電視上播出，會叫「旅遊節目」，旅行節目早年會畀旅行社贊助播出，家陣啲旅遊節目好多會有植入式廣告。而網上影片，多數係一啲 YouTube 頻道。一般根據該頻道收睇到嘅次數頻道，YouTube 公司同佢分帳，2017年每百萬播放約兩美金，成功嘅頻道要夠真實同埋有信譽，亦有廣告商廣搵啲遊埠 YouTuber 幫手「合作」。

## 攷

### 註
* 

## 拎

* The Travel Film Archive
* GeoCinema Travel Filmmaker Federation
* Travel Adventure Cinema Society
* Wild Film History
* The Industry Film Archive
* The Newsreel Archive
* The Burton Holmes Archive
* Burton Holmes website
* Musee Albert Kahn
* The Explorers Club
* Windoes Travelogues website
遊埠節目

**遊埠節目**（又叫**旅行節目**、**旅遊節目**）係講遊埠嘅電視節目。形式通常係拍低節目主持遊埠出行嘅計劃、或預定嘅行程，又或者用紀錄片形式介紹異地嘅風土人情。
旅行社

**旅行社**係幫手安排行程嘅公司，亦會辦旅行團，代訂機票、船飛、酒店房，代辦旅遊簽證、旅遊保險等等。

## 例子
### 、
* 途易集團（）

### 
* 康泰旅行社（香港旅行社牌照號碼：350070）
* 新華旅遊（香港旅行社牌照號碼：350196）
* 專業旅運（，香港旅行社牌照號碼：350709）
* 東瀛遊（，香港旅行社牌照號碼：350805）
* 信成假期（香港旅行社牌照號碼：353473）
* 關鍵旅遊（香港旅行社牌照號碼：354280）
米高沛連

**米高沛連**（**Michael Edward Palin**，）係英國喜劇演員、演員、作家同電視節目主持人。亦係 Monty Python 喜劇團成員。1980年以來，佢製作咗好多遊埠紀錄片。

## 攷
久子 (搞清楚)

**久子**可以係指：
* 久子，日本憲仁親王老婆
* 久子内親王 (後深草天皇女)，日本後深草天皇第四個女
* 久子内親王 (仁明天皇女)，日本仁明天皇第八個女
* 津輕久子，日本正仁親王妃華子個阿媽
久子

**憲仁親王妃 久子**（日文：のりひとしんのうひ ひさこ *<sup>Norihito Shinnō Hisako</sup>* 、）係高圓宮憲仁親王老婆，原名**鳥取久子**（日文：とっとりひさこ*<sup>Tottori</sup> <sup>Hisako</sup>*），尊稱係「憲仁親王妃久子殿下」，高圓宮現任當主。

佢同今上皇后雅子關係幾好。

## 經歷
佢出身於名門望族，老豆係日本出名生意人鳥取滋治郎，太爺係日本華族子爵兼軍人曾我祐邦，而鳥取家族重係響香川縣三豐郡嘅有錢世家。響聖心女子學院初等科同埋中等科畢業之後，因為當時重係響三井物產打工嘅老豆畀人調職去英國，所以佢跟住老豆一齊去，佢重響劍橋大學格頓學院讀考古學、人類學同埋中國學，響1975年畢業，之後返嚟日本嘅翻譯社到打工。之後佢為咗讀法律而再次出國（亞伯達大學同埋愛德華王子島大學），攞到法學博士名譽學位，響1982年返翻日本。聽講話佢講出嚟嘅英文係完全冇日本人口音。

響第三十一次國際亞洲・北非人文科學會議入面，佢做咗嗰個會議嘅總裁三笠宮崇仁親王嘅翻譯助理。而佢響卡片上面就用咗假名「鳥取恆久子」，聽講話係因為佢覺得自己個名「鳥取久子」讀起上嚟唔係幾好聽。

響1984年，佢加拿大大使館搞嘅歡迎會上面見到細自己一歲嘅憲仁。同年五月，崇仁問佢「你對我個仔憲仁有冇好感？」。響同月二十號，憲仁用英文「Will you marry me?」向佢求婚，而佢就用返英文答「Yes」。同年九月，行皇室納采儀式（日文：納采の儀），重響同年十二月結婚。兩個人生咗三個女，分別係承子女王、千家典子同埋守谷絢子。

響2002年，老公憲仁突然死咗。之後，佢接任高圓宮當主一職，後嚟佢重接任咗部分憲仁生前做過嘅公務。

## 攷
百合子

**崇仁親王妃 百合子**（，）係三笠宮崇仁親王老婆，原名**高木百合子**（），公家華族出身。

## 家族
佢出身於華族高木子爵家，而祖先曾經服務過織田信長、豐臣秀吉、德川家康等等，重係江戶時代河內國丹南藩一萬石嘅大名。佢婆婆入江信子係大正天皇阿媽柳原愛子個姪女，而入江家族就係藤原北家族同埋冷泉家族嘅分支，可以睇得出百合子嘅血統係幾咁高貴。

佢阿媽係入江為守個女高木邦子，而老豆高木正得係個昆蟲學家，但係二戰後因為華族制度畀人廢除咗而導致佢失去嗮所有嘢（因為佢唔單止冇咗地位，重要響戰爭入面冇嗮佢珍貴嘅書同埋標本等等）。響1948年7月8號，佢留低咗份遺書，之後就唔見咗。11月1號響東京都同山梨縣交界嘅西多摩郡氷川町（即依家嘅奧多摩町）上面搵到佢條屍。

## 屋企
老公：三笠宮崇仁親王

* 大女：甯子內親王
* 大仔：寬仁親王
* 二仔：宜仁親王
* 二女：容子內親王
* 細仔：憲仁親王

類:人瑞
百合子 (搞清楚)

**百合子**可以係指：

* 百合子，三笠宮崇仁親王老婆，三笠宮現任當主
* 小池百合子，東京都現任知事
* 石田百合子，日本女演員兼作家
哈同

**哈同**（**Silas Aaron Hardoon**，）係19到20世紀初上海嘅一位猶太裔地產大亨。

## 經歷
哈同喺1851年出世，屋企係巴格達嘅一個貧窮嘅猶太人家庭，原名סאלח חרדון（Sileh Hardoon）  。到1856年佢就跟著父母搬到咗印度孟買，仲加入咗英國籍。佢喺當地入讀咗大衛·沙遜資助嘅慈善學校。到1872年佢一個人去咗香港，第二年轉到去上海入職沙遜洋行，做收租員兼看門口。喺1886年同一位中法混血、篤信佛教嘅煙花女仔羅迦陵拉埋咗天窗。

### 發圍
哈同喺地產界好快就展現咗佢嘅經營天分，喺1887年就成為咗上海法租界公董局董事，1898年又改任上海公共租界工部局董事。到咗1901年佢就離開咗沙遜洋行，自己開咗個哈同洋行專做地產生意。

哈同喺開發經營「上海嘅第五大道」——南京路時獲得咗巨大成功（佢持有著南京路四成四嘅地產），佢出咗60萬兩白銀，用鐵黎木鋪設咗部分嘅南京路，呢個做法唔單止提高咗佢喺上海嘅知名度，仲令佢名下南京路嘅地產大幅咁增值，成為咗上海最富有嘅富翁之一。

## 名下一啲物業
1904年佢喺靜安寺路買地300畝，使咗70萬兩銀元，起咗上海最大嘅私人花園愛儷園（哈同花園），係典型嘅中式園林。哈同仲好中意中華古典文化，喺花園入邊仲創辦咗倉聖明智大學。

哈同同夫人羅迦陵仲有喺杭州西湖嘅孤山平湖秋月左近，佔咗好大片地，喺1919年起咗個園林建築「羅苑」。羅苑喺1927年被國民革命軍收繳咗，以1銀元租低個地方，喺1928年成立咗國立藝術院。宜家係平湖秋月景點嘅一部分。

## 身後
哈同夫婦冇生過仔女，哈同係領養咗11個外籍孤兒做養仔女，而羅迦陵就領養咗9個華籍孤兒做内侄仔女。

1931年6月19號哈同喺愛儷園因病離世，留低咗高達一億七千二百萬元（$150,000,000）嘅巨額遺產，單係羅女繳納嘅遺產稅就達1,800萬元。羅女跟著喺1941年過埋身，因兩夫婦留低嘅遺囑有好大出入，引發咗曠日持久嘅哈同遺產案。1954年，中共政府徵用咗愛儷園，重新起過變成中蘇友好大廈（宜家嘅上海展覽中心）。

## 參考
小池百合子

**小池百合子**（日文：小池 百合子／こいけ ゆりこ *<sup>Koike Yuriko</sup>*；）係日本政治人，新聞主播出身，係現任東京都知事，係日本第一個做到爾個位嘅女人。依家佢屬於都民第一會同埋希望之黨。

佢曾經做過內閣環境大臣、防衛大臣，重係日本第一個女性防衛大臣。

佢識得講阿拉伯文同埋英文，重曾經係日本阿拉伯協會（日本アラブ協会）嘅顧問。

## 從政經歷
1992年，當時喺電視台做嘢嘅小池百合子加入由細川護熙成立嘅日本新黨，更加喺參議院選舉入面當選，第一次成為議員。之後冇耐，日本社會黨等嘅反對黨發起對當時首相宮澤喜一嘅不信任動議，議案喺某啲自民黨議員倒戈之下通過，眾議院提前解散，小池百合子同細川護熙轉戰參議院，兩個都成功當選，選後日本新黨加入非自民黨、共產黨聯合政權，細川護熙重做咗首相，而小池百合子就出任總務政務次官，不過聯合政權好快就倒咗台。

1995年，日本新黨在內嘅幾個政黨合併做新進黨，小池百合子亦都跟住加入，到1998年，新進黨解散，小池加入小澤一郎成立嘅自由黨。

1999年，自由黨加入自民黨政權共同執政，小池第二次入閣。年尾，自民黨搵埋公明黨入閣，因為聯合政權就算冇咗自由黨都可以過半，小澤覺得自由黨喺政府入面會被邊緣化，所以就同自民黨傾將兩個黨合併，但係佢哋傾唔埋欄，於是自由黨就脫離聯合政府，不過海部俊樹、小池百合子等人唔想走，所以另立保守黨，留喺政府入面。響2002年，小池加入自民黨。

2003年，當時首相小泉純一郎改組內閣，小池第一次擔正做環境大臣。到2005年，自民黨內部因為郵政民營化鬧分歧，小泉更加不惜解散國會嚟「清理門戶」，自民黨中央除咗唔提名反對郵政民營化法案嘅議員，重要派人去狙擊佢哋，小池百合子就係其中一個去狙擊反郵政派議員嘅人，佢由本身喺兵庫縣嘅選區轉到東京出選，最後贏埋原議員小林興起，成功連任。

到2007年，小池百合子出任防衛大臣，雖然得個零月貨仔，但就係第一個女性出任呢個職位。

2008年，小池參選自民黨總裁選舉，係第一個女人參選，若然佢贏到選舉，咁就代表住日本會出現第一個女首相（自民黨當期時係執政黨，首相通常都係執政黨領袖去做），但係佢喺呢次選舉輸咗畀麻生太郎，喺五個候選人入面排第三。2009年，自民黨受住求變嘅風潮衝擊，選舉陷入苦戰，最後民主黨擊敗自民黨，實現政權交替。小池亦都喺自己嘅選區輸畀民主黨嘅候選人，好彩靠住比例區「復活」當選。到2012年，小池打低民主黨候選人當選。

2016年，當時嘅東京都知事舛添要一因為貪污事件而辭職，觸發補選，小池決定參選。開頭小池參加自民黨黨內初選，但係佢批評自民黨嘅東京都支部「黑箱作業」，於是小池退出初選，改為獨立出選。最後佢喺自民黨支持嘅增田寬也同在野黨聯合推薦嘅鳥越俊太郎夾擊之下，以44%得票率當選，成為第一個女性東京都知事。之後，佢成立都民第一會，為嚟緊嘅東京都議會改選鋪路。2017年7月嘅東京都議會選舉，小池嘅「都民第一會」同公明黨合作，結果大勝，都民第一會攞到49席，公明黨23人全數當選，連同都民會推薦嘅6個獨立候選人，親小池勢力一舉贏到78席，肯定可以控制都議會，小池呢一次成功，為執政自民黨帶嚟好大嘅危機感。

到同年9月，首相安倍晉三因為北韓試射導彈嘅威脅，民望回升，而且小池羽翼未豐、主要在野黨民進黨民望又低落，喺呢個時間舉行大選對自民黨最有利。9月25號，小池成立咗希望之黨，不過希望之黨因為成立冇耐，根本冇咁多人參選，於是民進黨主動向小池「借人」，希望小池嘅高人氣可以幫助民進黨嘅議員連任，不過民進黨原先係想小池可以照單全收所有人，點知小池只係揀一啲理念相同嘅民進黨人入黨，導致民進黨嘅自由派不滿，於是另立立憲民主黨，在野力量整合失敗，加埋小池到最後都冇出戰眾議院，拉抬效果又再打折扣，而投票當日，小池竟然唔喺日本，而係走咗去法國訪問，結果執政聯盟繼續大勝，希望之黨得返50席（選前有57席），最大在野黨地位俾立憲民主黨攞埋，小池承認今次選舉係「完敗」，小池喺11月重辭埋希望之黨黨首嘅位，話要專注都政。2018年5月，希望之黨同民主黨合併做國民民主黨，但小池冇加入。

2020年7月，小池爭取連任東京都知事，今次小池輕鬆贏咗宇都宮健兒、山本太郎、小野泰輔等21個對手，成功連任。

## 屋企
小池百合子嘅老豆本身係做石油貿易生意，不過後來佢生意失敗破咗產。佢又試過選議員，但係輸咗。

小池百合子喺22歲就結過婚，對方都係喺開羅讀書嘅日本留學生，不過3年之後因為志向唔同而離咗婚，之後佢都冇再結婚。小池試過同小泉純一郎傳出緋聞，甚至話兩個人已經去到談婚論嫁嘅階段，2006年，小池喺屋企暈低，畀人送去醫院，但係雜誌《週刊新潮》爆料話小池其實係𠝹手殉情。

## 參考資料
電腦運算

（，），簡稱**電算**，係用電腦去處理資料嘅領域，包括電腦工程、電腦科學、資訊系統、資訊科技同軟件工程呢幾個範疇。

## 範疇
*電腦工程
*電腦科學
*資訊系統
*資訊科技
*軟件工程
Run

**Run**可以係：
*走，又叫跑，用腳快速郁動
*Run (雪警嘅歌)，蘇格蘭樂隊雪警嘅歌
*宋元根，藝名RUN，南韓男藝人
石硤尾 (搞清楚)

**[[石硤尾]]**通常指香港新九龍一笪地方，重可以係：
*石硤尾邨，公共屋邨
*石硤尾站，港鐵車站
*石硤尾 (選區)，深水埗區議會選區
英式花園

**英式花園**（英文：**English landscape garden**）係一種花園嘅景觀設計風格，18世紀頭響英格蘭興起。
法蘭西斯吉斯·唐德斯

**法蘭西斯吉斯·唐德斯**（**Franciscus Donders**，）係 19 世紀尾嘅一個荷蘭眼科專家。
Justin (專輯)

《**Justin**》係香港歌手側田出嘅第一張專輯，喺2005年11月29號由金牌大風發行。

## 曲目

## 銷售紀錄

## 獎同提名
;歌《好人》
* 香港：第二十八屆十大中文金曲頒獎音樂會－十大中文金曲獎
* 香港：One2Free香港十大手電娛樂頒獎禮－香港頻道十大手電鈴聲
* 香港：明報我最喜愛娛樂大賞－最喜愛歌曲選舉 十大歌曲
* 加拿大：加拿大中文電台加拿大至HIT中文歌曲排行榜2005－全國推崇十大歌曲

## 參考

## 出面網頁
* YesAsia介紹
* Yahoo香港音樂介紹
硬仗

《**硬仗**》係香港歌手側田出嘅第一張細碟。喺2013年8月28號由寰亞唱片發行。

## 簡介
呢張專輯係佢2011年暫別香港樂壇之後，搬到去北京住嗰陣寫嘅歌。

## 曲目

## 參考
怨蒼天變了心

《**怨蒼天變了心**》係臺灣歌手方季韋出嘅第八張專輯。喺1991年8月30號由藍白唱片發行。

## 簡介
呢張專輯佢想感謝永遠信任、支援佢嘅屋企人，記錄咗佢高與低嘅情緒起伏。

## 曲目

## 參考
Justin

**Justin**，可以翻譯做**查士丁**、**積斯汀**、**賈斯汀**或**側田**、**游斯丁**，常見嘅男仔英文名，源自拉丁文Justinus，有正義、公平同公正嘅意思，可以係：

## 古代人物
*查士丁 (歷史學家)，公元3世紀時期羅馬帝國歷史學家。
*查士丁一世（約450年－527年），東羅馬帝國皇帝。
*查士丁二世（約520年－578年），東羅馬帝國皇帝。
*游斯丁，基督教殉教者。

## 現代人物
*側田添百力，美國歌手、男演員。
*側田比伯，加拿大男歌手。
*積斯汀·朗，美國電影、電視劇演員。
*賈斯汀·杜魯多，加拿大總理。
*簡意寧，英國政治人物。
*側田，香港男歌手。
** Justin (專輯)，香港歌手側田嘅首張個人大碟
*Justin Gatlin，美國田徑運動員
*積斯汀·賀迪，千里達同多巴哥職業足球員。
*積斯汀·伊拿斯，德國職業足球員。
*積斯汀·古華特，荷蘭職業足球員。
生物相容性

**生物相容性**（**biocompatibility**）即係物質同活組織或器官和睦共存嘅能力，高生物相容性嘅物料，生物會對佢冇乜即排斥或者反應。
網頁設計

**網頁設計**（參見）係指設計同維持網頁嘅工作同相關技能。網頁設計涉及創造同維護網站要用到嘅工作。做網頁設計需要設計用家介面、搜尋器同埋相關嘅軟件。

網頁開發就係指實際落手落腳整個網站出嚟擺去互聯網度或者俾內聯網用，途中會用到好多架生（詳情可以睇吓標記語言同網頁開發工具）。喺廿一世紀初，網頁設計同網頁開發係頗有影響力嘅工作，唔少企業都會請有呢方面專業知識嘅人幫手整佢哋嘅網站。
## 睇埋
*網頁開發
*標記語言
## 引咗
撠氏定律

**撠氏定律**（）係一條源自 1952 年嘅認知心理學定律，描述反應時間同選擇數量之間嘅關係。假想一個人家陣要有 n 個選擇當中揀一個（例：喺網購網站嗰度見到 n 件同類商品），根據撠氏定律，喺多數情況下，嗰個人嘅反應時間可以用以下呢條式計：
:\text{RT} = a + b \log_2(n)；
當中 a 同 b 係一啲可以由過往數據嗰度估計佢哋數值嘅常數；有心理學家指，呢條式反映咗一個人對不確定性嘅處理－當一個人面對好多個選擇，佢所接收到嘅訊息量就多（訊息量可以用訊息熵減少等嘅指標量度；詳情可以睇訊息論）。而喺網頁設計等嘅應用上，撠氏定律可以用嚟估計用家（例如）會花幾多時間先至決定要撳入去某個網頁嗰度。

## 睇埋
*反應時間

## 引咗
心理旋轉

**心理旋轉**（）係指一個人喺心入面想像一件三維嘅物體「由唔同角度望係乜樣」嘅能力。
## 實驗

喺 1970 年代，有認知心理學家試過做一個噉嘅實驗：
*個實驗有若干次**試驗**（trial），每次試驗都涉及個受試者喺個熒幕上見到兩件立體嘅物件，
*喺某啲試驗入面，兩件物件係一樣嘅，而喺某啲試驗入面，兩件物件係彼此嘅鏡像；
*受試者要做嘅嘢係見到兩件物件嗰陣有咁快得咁快回答「呢兩件物件係咪一樣」；
*佢哋嘅結果發現，兩件物件之間喺面向嘅角度上差異（呢個係自變數）愈大，受試者嘅反應時間就會愈長，而呢段關係係線性嘅。
呢個實驗結果一般俾人認為係展示咗人曉旋轉佢哋喺腦海入面想像嘅物件，開展咗認知心理學上對心理旋轉嘅研究。
## 睇埋
*空間視像智能
*扭計骰
## 引述
鏡像

喺幾何學上，**鏡像**（；）係指物體相對於某一塊鏡面所形成嘅影像。

## 睇埋
*反射定律
電力穿窿法

**電力穿窿法**（Electroporation）亦叫**電力滲透法**（electropermeabilization）係一種用電脈沖／電磁場喺細胞膜上面打窿嘅方法，令藥物，化學物品或者 DNA 容易走入細胞裏頭。所以亦叫電傳遞法（electrotransfer)。微生物學之中，電力穿窿法用嚟將基因片段放入細菌、植物原生質體、依士裏面。

## 攷
三笠宮崇仁親王

**三笠宮崇仁親王**（日文：みかさのみや たかひとしんのう*<sup>Mikasa-no-miya Takahito Shinnō</sup>*，）係大正天皇第四個仔，昭和天皇細佬、上皇明仁叔叔，乳名**澄宮**（ すみのみや ），宮號係三笠宮。

佢響政治上比較偏左，偏向幫中國，試過響中國人面前講對唔住。佢同大佬昭和天皇唔同，佢反對打仗。所以響日本戰敗投降嘅時候，佢冇畀人審判到。正因為佢偏左，所以響中日和解嘅時候都發揮咗一啲作用。同時之間，佢生活得好平民化，例如佢會搭地鐵返工。

## 出位言論
* **「日本軍無所不取，掠奪殆盡」**
* **「[[中共]]領導下嘅社會入面，男女關係係好嚴肅嘅，[[強姦]]都好少發生，對民眾嘅軍紀都係好嚴明。我肯定爾樣嘢日本軍係一定做唔到」**

## 屋企
老婆：百合子
* 大女：甯子
* 大仔：寬仁
* 二仔：宜仁
* 二女：容子
* 細仔：憲仁

## 生前職務
* 日本・土耳其協會名譽總裁
* 日本紅十字會名譽副總裁
* 日本中近東文化中心總裁

## 攷

## 拎
* 崇仁親王殿下(三笠宮)---宮內庁
標準化 (統計學)

**標準化**（**normalization**）喺統計學可以有多個意思，最簡單嘅**率標準化**（**normalization of ratings**）係指將用唔同公制量度嘅數值轉化做共通嘅單位。
神經圖靈機

**神經圖靈機**（**Neural Turing Machine**，**NTM**）係一種起源於 2014 年嘅*記憶增強*（memory-augmented；指有連接住網絡外嘅記憶單位）遞迴神經網絡架構，一部神經圖靈機主要有幾個部份：
*一個神經網絡*控制器*（controller）；呢個部份係一個多層感知機或者遞迴神經網絡，負責同外界互動（由外界攞向量輸入或者俾向量輸出去外界）同控制成個系統（會向系統其餘部份下指令）。
*一個記憶（memory）；呢個部份負責儲住啲記憶。
*一個或者多個*記憶讀取器*（read head）、同
*一個或者多個*記憶存寫器*（write head）。

喺應用上，神經圖靈機可以攞嚟模擬工作記憶（working memory；記憶功能嘅一種，指個心靈暫時儲住要用嘅資訊）涉及嘅認知過程。
## 圖解
神經圖靈機嘅結構圖解如下：

## 記憶讀取
**記憶讀取**：將記憶想像成一個 N \times M 嘅矩陣，當中 N 係記憶位置嘅數量，而 M 係每個記憶位置嘅維度（簡單講就係嗰個位置可以記住幾多個數值）。設 \mathbf{M}_t 做呢個矩陣喺時間點 t 嘅狀態，\mathbf{w}_t 係一個由記憶讀取器去嗰 N 個位置嘅權重向量，而且做咗標準化，即係話
:\sum_i w_t(i) = 1,
:0 \le w_t(i) \le 1, \forall i；
喺每次做記憶讀取嗰陣，個控制器都會攞到一個 M 維嘅向量 \mathbf{r}_t，而
:\mathbf{r}_t \leftarrow  \sum_i w_t(i)\mathbf{M}_t(i)；
上述嘅嘢簡單講如下：記憶讀取器同記憶之間會有個權重，呢啲權重影響「當記憶讀取器要求提取記憶嗰陣，會有邊份記憶受到提取，而提取咗嗰份記憶就係 \mathbf{r}_t」。

## 記憶存寫
**記憶存寫**：一個記憶存寫有兩個部份－*清除*（erase）同*添加*（add）；喺每一個時間點 t，記憶存寫器都會俾出三個向量－
#一個 N 維嘅權重向量 \mathbf{w}_t、
#一個 M 維嘅清除向量 \mathbf{e}_t、同
#一個 M 維嘅添加向量 \mathbf{a}_t。
每一個記憶向量 \mathbf{M}_{t-1}(i) 都會受到清除向量改造：
:\text{temp}\mathbf{M}_{t}(i) = \mathbf{M}_{t-1}(i)[\mathbf{1} - w_t(i)]\mathbf{e}_t（\mathbf{1} 係一個完全由 1 組成嘅向量）；
然後個添加向量就會做嘢：
:\mathbf{M}_{t}(i) = \text{temp}\mathbf{M}_{t}(i) + w_t(i)\mathbf{a}_t。

## 註釋

## 睇埋
*遞迴神經網絡
*圖靈機

## 攷
弘文天皇

**弘文天皇**（日文：弘文天皇／こうぶんてんのう *<sup>Kōbun tennō</sup>*；）係日本第三十九位天皇，原名**大友**（日文：大友／おおとも *Ootomo*），又叫**伊賀**（日文：伊賀／いが *Iga*），響671年12月5號至到672年7月23號在位。

佢係天智天皇大仔，叔叔係天武天皇。

## 經歷
佢細細個嗰時識好多嘢，好有才幹，因此老豆天智天皇好睇起佢，甚至一度想換咗當時嘅儲君、細佬天武天皇。響671年，佢做咗太政大臣，實際上已經有好大實權。響672年老豆死咗之後，佢同叔叔天武天皇爭皇位，因而發生壬申之亂。佢以近江國做基地，掌握咗實權。響同年七月，佢響瀨田川之戰入面失敗，於是佢就吊頸自殺，終年廿四歲。

## 認受性
因為本身叔叔天武天皇係老豆天智天皇冊封嘅儲君，但弘文天皇唔係由天皇冊封嘅儲君，所以弘文天皇嘅天皇身份一直都唔畀人承認。直到1870年，明治天皇承認佢嘅天皇身份，同埋追封佢做**弘文天皇**。但係到今時今日，依然有好多人唔承認佢係天皇，淨係叫佢做**大友皇子**或者**伊賀皇子**（多數叫大友皇子）。

## 屋企
老婆：十市皇女

妾侍：

* 大仔：（阿媽係十市皇女）
* 大女：（阿媽係藤原耳面刀自）
* 細仔：（唔知阿媽係邊個）
貝拉大酒店

**貝拉大酒店**（）係喺莫三鼻給貝拉嘅豪華酒店，由1954年開始做。收尾因好少客再入住，喺1974年就執咗笠，依家入邊係有3,500個吉屋喺呢度。座標係
。

## 參考
賽里木湖的月光

《**賽里木湖的月光**》係由譚晶、臨渡、劉洲作詞，劉洲作曲、編曲同監製，喺2017年2月18號《歌手2017》第五期節目以全新原創作品第一次發佈，並由譚晶本人命名同演唱。

## 簡介
呢隻歌係《我是歌手》開播五季以嚟第一次出現全新嘅原創作品。呢隻歌嘅創作背景係以中國新疆賽里木湖做背景，靈感嚟自伊犁本土民歌《阿瓦爾古麗》，並喺前奏加入呢隻歌。

譚晶喺呢隻歌融合咗世界音樂，喺首歌入面加咗7種大部分係非物質文化遺產嘅民族音樂，其中以新疆民族音樂做主打。例如佢請咗新疆維吾爾族歌手、弗拉門戈結他演奏家克爾曼一齊合作，新疆舞蹈家皮達古麗幫隻歌伴舞。將7種樂器融入到流行曲式入面，以西班牙佛蘭明歌嘅旋律，將中國民族音樂嘅精粹融合，做到世界音樂嘅感覺。

譚晶喺表演嗰晚，著咗好中性嘅西裝、頭頂戴咗一頂禮服帽。佢喺嗰晚仲攞到觀眾票選、歌手互投嘅第一名。佢嘅音樂合伙人張大大仲話首歌係譚晶為咗呢個比賽而專門度身定做。另外，譚晶去過新疆留咗十日，話過想透過呢隻歌將民族音樂融入到最潮最流行嘅音樂入面。而今次嘅表演，譚晶都話佢係第一次喺舞台上跳舞、唱快歌，做咗咁多年都冇做過嘅嘢。

## 創作名單
以下內容整合自網易雲音樂、官方影片：

*演唱：譚晶
*填詞：譚晶、臨渡、劉洲
*作曲：劉洲
*編曲：劉洲
*Program：劉洲
*定位製作人：劉洲
*音樂總監：梁翹柏
*混音：林夢洋
*鍵盤：達日丹、黃丹儀、白宇軒
*貝斯：韓陽
*鼓：郝稷倫
*打擊樂：王宏濤
*和聲：愛之音合音組
*前奏：取自民歌《阿瓦爾古麗》
*弗拉門戈結他：克爾曼
*杜塔爾琴：克爾曼
*烏特琴：馬合木提·買買提
*巴格拉曼琴：阿不都沙拉木
*艾捷克：阿里木江·阿不力孜
*中東鼓：祖卡哈肉孜
*非洲鼓：也爾布洛
*那格拉鼓：伊卜拉伊木·巴拉提

## 軼聞
譚晶喺第五集唱咗呢隻歌之後，喺第六集播出前一晚就被退賽，有網民猜測係因為《賽里木湖的月光》嘅歌詞涉及有一度有爭議嘅地名，造成南疆人同北疆人兩邊嘅衝突，並引發社會事件（烏魯木齊七五事件）。

## 翻唱
*蔡開麗

## 參考

## 出面網頁
*譚晶《賽里木湖的月光》嘅官方影片
卡勞斯高地

**卡勞斯高地**係俄羅斯一塊高地，屬斯塔夫羅波爾高地嘅一部分，南北全長140公里，係卡勞斯河同庫馬河嘅分水嶺，最高點海拔高度688米。
信子

**寬仁親王妃 信子**（日文：ともひとしんのうひ のぶこ ，）係寬仁親王老婆，原名**麻生信子**（日文：あそう のぶこ ），彬子女王同埋瑤子女王個阿媽。

佢係麻生太郎細妹，吉田茂個外孫女、牧野伸顯太孫女、大久保利通後裔，出身顯赫。
軍事情報

**軍事情報**係軍事上嘅一環，指搜集同分析資訊，用得到嘅結果引導同支援軍事決策。收集軍事情報嘅目的係提供大量有用嘅資訊，並加以分析建議，輔助決策者制定軍事戰略。軍事情報嘅收集範圍同目標唔一定限於敵對勢力，亦有可能收集軍事同盟、友好勢力，或者中立勢力。世界上大多數國家都有至少兩個以上嘅軍事情報收集單位，以提供交叉比對參考。

## 歷史
自從有軍隊呢個為咗戰爭存在嘅武裝組織出現以嚟，軍事情報嘅收集亦伴隨喺世界軍事史之中。目前已知最早嘅軍事情報收集活動記載，係古埃及嘅諜報，但主要係滲透任務，唔同於現代定義嘅軍事情報收集人員。《六韜》〈龍韜-王翼〉篇中，已有古代軍事情報人員分類嘅論述，但軍事情報要真正形成專門系統嘅學問或者工作，要到冷兵器時代結束之後。因為喺此之前嘅軍事情報收集工作，多以人力為主。二戰時期，為咗戰爭需要，軍事科技技術快速發展，亦令軍事情報收集手段趨向多元化，因此各國先後成立專門嘅軍事情報組織。

## 特性
#目的：針對國家與軍隊嘅戰略目標需要而收集。
#準確：軍事情報要求資訊內容客觀、分析判斷精準、報告推理正確。
#時效：軍事情報比起其他種類情報更注意即時。現代戰爭瞬息萬變，過時情報嘅參考價值會大大降低。
#連續：軍事情報有時只係零散片段，透過持續收集情報，有助拼湊完整嘅動態分析。
#預測：軍事情報需包含對未來可能變化嘅推測。
#機密：根據來源同內容判斷軍事情報嘅機密性，以推斷其參考價值。
#多樣：由於現代科技進步，軍事情報獲取嘅手段同管道愈趨多元。

## 要素
好多重要嘅事實其實都係眾所周知，或者可以喺公開來源搵到。例如某個地區嘅人口數字、族群組成同主要產業，對軍事指揮官嚟講都係極其重要嘅資料，而呢啲資料通常都係公開嘅。不過收集者必須要明白，收集到嘅只係資訊，要到分析員對呢啲資訊進行評估同驗證之後，先至可以變成情報。透過收集文件、單位或者部隊嘅編制、兵力部署、訓練情況、戰術運用、單位領導人特質等等，經過仔細分析之後，先可以真正提升情報嘅價值。

分析嘅內容包括評估對手嘅能力同弱點。某種意義上，呢啲就係威脅同機會。分析員通常會搵出對方軍事能力當中，最缺乏防護或者最脆弱、但又係必須資源嘅部分。呢啲就會被標記為「關鍵弱點」。例如，喺現代機械化戰爭之中，一個軍事單位嘅燃料補給鏈，往往就係一個國家戰鬥序列入面最脆弱嘅環節。

## 分類
#戰略情報
#戰役情報
#戰術情報：其中又可分為公開情報，指經由各種公開管道（如報紙、廣播、電視、網絡等）獲得；秘密來源情報，指透過唔公開來源獲得嘅情報，例如洩密者，或者間諜行動等唔合法手段。呢種情報比公開情報參考價值更高。

## 參見
*資訊戰
*密碼學
*偵察
*博弈論

## 註釋

## 參考
*《論情報學的基本原理及理論體系構建》，馬費成，《情報學報》，第26卷第1期，2007年2月。
*《軍事情報學》，張曉軍等撰，北京：軍事科學出版社，2001年12月。
牧野伸顯

**牧野伸顯** 伯爵（日文：牧野 伸顕／まきの のぶあき*<sup>Makino Nobuaki</sup>*，）係日本政治人，原名**大久保是利**，幼名**伸熊**，係大久保利通二仔。

佢曾經做過日本宮內大臣、福井縣知事、茨城縣知事、文部次官、日本駐意大利公使、日本駐奧地利公使、文部大臣同埋貴族院勅選議員。

日本前首相吉田茂係佢女婿，出名嘅後裔有麻生太郎、信子、武見敬三同埋吉田健一。
日本皇室

**日本皇室**（日文：皇室／こうしつ Kōshitsu）係包括天皇同埋皇族成員嘅總稱。具體嚟講，日本皇室係指由天皇同埋組成嘅「內廷」、加埋其他宮家。

同時，依家嘅日本皇室成員係冇選舉權，唔受到日本嘅戶籍法律管，管住佢哋嘅法律係《皇室典範》，機構係宮內廳。

## 名同稱號
日本皇室成員冇姓，男仔最尾一個字就叫「仁」（ひと，hito），女仔最尾一個字就叫做「子」（こ，ko），好少唔會咁叫。

而每個皇室成員都有稱號：仔叫「親王」，囡叫「內親王」，而孫囡就叫「女王」。響二戰前後皇室冇錢，甚至有一啲離當代天皇血統比較遠嘅成員只可以叫「王」，而最後呢班「王」重響1947年畀駐日盟軍總司令部撤消皇族身份。另外重有「皇太子」、「皇太孫」、「皇后」、「皇太后」、「太皇太后」、「王妃」等等唔同稱呼，意思同中文一樣。

另外，天皇嘅仔響改名之前會起一個「御稱號」（即係幼名，又叫乳名），就好似今上天皇 德仁嘅幼名就係叫「浩宮」。

如果天皇死咗就會叫「崩御」（即係中文嘅駕崩），而其他皇室成員死咗就會叫「薨去」。

而親王大個咗或者結婚之後，經宮內廳批準，會起一個宮家，由天皇下賜一個宮號。

一個皇室成員死咗之後，唔會直接叫佢個名，而係先宮號，之後係名，最後係稱號咁叫，舉個例，好似伏見宮博恭王，「伏見宮」係宮號，「博恭」係佢個名，而「王」係佢個稱號。

## 現任日本皇室成員
### 內廷
內廷係指由天皇同埋佢嘅直系親屬組成，而皇太子屋企就叫「東宮」。

* 今上天皇 德仁
* 皇后雅子
* 上皇明仁
* 上皇后美智子
* 愛子內親王

### [[秋篠宮]]
* 當主 文仁親王
* 文仁親王妃 紀子
* 佳子內親王
* 悠仁親王 

### [[常陸宮]]
* 當主 正仁親王
* 正仁親王妃 華子

### [[三笠宮]]
* 寬仁親王妃 信子
* 彬子女王
* 瑤子女王

### [[高圓宮]]
* 當主 久子
* 承子女王

## 睇埋

* 英國王室
機械人三定律

**機械人三定律**（ ）係由美國科幻作家阿西莫夫創始嘅諗頭。根據阿西莫夫嘅諗法，理想嘅人工智能機械人，必需要遵守以下三條法則：
#唔准傷害人類，亦都唔准透過袖手旁觀（即係例如見到有個人跌咗落海就快浸死，都見死不救）令到人類受傷害。
#要服從人類俾嘅指令，除非指令違反法則一。
#要保護自己，除非呢點違反法則一或者法則二。
阿西莫夫認為，呢三條定律確保機械人會聽話，肯為咗服務人類而犧牲自己，同時又唔會俾某啲人類利用，做一啲傷害他人嘅嘢。

## 定律內容

阿西莫夫嘅機械人三定律描述機械人**預想應該要有**嘅行為，旨在確保機械人喺任何情況之下都唔會對人類構成威脅。
* **第一定律**

* **第二定律**

* **第三定律**

### 第零定律
喺一九八五年，阿西莫夫出咗《機械人與帝國》一書，將原有嗰三條定律擴展做四條，加入咗一條優先、最高嘅**第零定律**，變成：
* **第零定律**

* **第一定律**

* **第二定律**

* **第三定律**

### 次序用意
呢幾條定律唔單只描述機械人嘅行為限制，仲強調咗優先順序。艾西莫夫個諗法係：愈基本、愈重要嘅原則，應該排愈前，否則機械人嘅判斷就會出現嚴重混亂。如果三條定律嘅次序對掉，後果可能有：
*若果**自我保護**排第一：機械人為咗保護自己而拒絕危險任務，甚至會以自己有危險為由拒絕救人。
*若果**服從命令**排第一：機械人盲目服從任何人類俾嘅命令，即使有人命令佢哋去殺人或者放火，佢哋都會照做。
*若果**唔准傷害人類**變成最低優先：只要前面兩條定律觸發，機械人就可以合理噉傷害人類，成個系統變得危險同失控。
因此，定律嘅設計唔淨只係規範內容，仲係一套帶咗優先處理次序嘅倫理結構：保護人類行先，然後要服從，最後先輪到保護自己。因此，定律嘅次序本身至係確保機械人唔會走樣嘅核心。

## 漏洞同局限
雖然阿西莫夫嗰幾條定律喺科幻界極具影響力，但人工智能等領域嘅研究者指出，佢啲定律本身有明顯漏洞。定律被指係冇處理資訊不完整、欺騙同埋隱性傷害等情況。如果機械人依賴錯誤嘅資訊、俾人類誤導，佢就可能喺無意之中做出違反倫理嘅行為。此外，定律假設所有人類命令同人類利益都係清晰界定到嘅，但喺多數社會情境中，人類之間本身就存在衝突同權力不對等，機械人難以喺有限資訊之下判斷邊個命令值得優先服從。

例如定律假設機械人能夠準確辨識咩謂之傷害。想像有人類以正常任務為名，命令機械人做一啲佢未能理解其後果嘅行為，例如人類唔俾機械人知某藥丸係毒藥，然後叫機械人將該藥丸放入某人嘅飲品度，喺噉樣嘅情況下，機械人就會唔知情噉做咗幫凶，同時就噉睇好似冇違反任何定律。

機械人定律另一個漏洞，就係佢假設人類呢個概念可以明確界定到。喺實際情況之下，咩先算人類並非簡單嘅問題。定律默認機械人能夠準確識別咩係人類咩唔係，但若果攞住錯誤嘅識別模型，例如將某啲種族、外貌特徵、殘障人士當成非人類，機械人就可能基於系統偏差而出現歧視甚至暴力行為。其次，由於基因工程同改造人等嘅技術，未來社會可能出現大量介乎人與非人之間嘅存在體。究竟呢啲個體係咪受第一定律保障，機械人本身未必能夠理解。

因此，呢條定律喺實際應用上好少可會有人工智能或機械人學工作者採用，到咗二十一世紀初，呢幾條定律依然局限於科幻嘅範疇。

## 睇埋
*科幻
*人工智能
*機械人學

## 引咗

## 外拎
*服從三條定律，電視橋段網講機械人三定律。
華子

**正仁親王妃 華子**（日文：華子／はなこ *<sup>Hanako</sup>*，）係常陸宮正仁親王老婆，原名**津輕華子**（日文：つがるはなこ ），同時係正式繼承人。佢係二戰後唯一一個出身於華族嘅親王妃。

佢祖先係水戶藩第六代藩主德川治保，阿媽係毛利家毛利元雄大囡津輕久子，同祖先嘅後裔有同埋，而太爺係德川慶勝，係德川慶喜堂細佬。
東日本旅客鐵道

**東日本旅客鐵道**（），通稱**JR東日本**，係日本一間鐵道公司，隸屬JR集團，1987年4月1號國鐵分割民營化嗰陣成立，公司顏色係綠色，總公司喺東京都澀谷區。

JR東日本主要營運範圍係東日本嘅東北地方、關東地方以及甲信越地方，2024年3月路線總長度7,401.2公里，總共有1,681個站。除咗鐵路服務之外，仲有好多唔同種類嘅相關業務。而國際業務部亦都喺海外同其他公司或者集團開展咗業務。以運輸人數乘以運輸距離嚟講，JR東日本係世界最大嘅鐵路公司，而運輸收入亦達到咗可以同德國鐵路比肩嘅規模。

## 參考
JR東日本E231系電車

東日本旅客鐵道（JR東日本）嘅**E231系**係一個直流一般型電力動車組系列。第一架試作車喺1998年整完，2000年開始量產，總共整咗成2000幾架，分布喺唔同嘅線用。

## 900番台
1998年整嘅試作車，而家去咗整

## 0番台
2000年開始整，主要用喺總武線同埋常盤線

## 500番台
為山手線特登整嘅車，而家全部轉晒去總武線，但係第10卡放咗去JR東日本E235系電車

## 800番台
為直通地鐵特登整嘅車

## 1000番台
近郊型嘅車
高松宮宣仁親王

**高松宮宣仁親王**（日文：高松宮宣仁親王／たかまつのみや のぶひとしんのう *<sup>Takamatsunomiya Nobuhito Shin'no</sup>*，）係大正天皇第三個仔，昭和天皇細佬，乳名**光宮**，宮號係高松宮。

佢老婆係德川幕府末代大將軍德川慶喜嘅孫囡德川喜久子，兩個人冇仔女。

## 經歷
佢響日本東京赤坂東宮御所出世，響八歲嘅時候設立高松宮。響1920年，佢從學習院中等科退學，轉讀海軍兵學校，響1924年畢業，做上海軍少尉，加入帝國海軍。期間，佢曾經試過響日本戰艦長門上面服役。響1929年做終身日本美術協會總裁，1930年正式同德川喜久子結婚。1932年響海軍砲術學校高等科畢業，做高雄同埋扶桑嘅分隊長。響1934年讀海軍大學校，響1936年畢業，期間升做海軍少佐。響1940年做比叡嘅砲術長，響1942年升上海軍大佐。二戰之後，佢再都冇做軍人。

1987年2月3號，宣仁佢因為肺癌響東京澀谷紅十字會醫院死咗，終年八十二歲。

## 屋企
老豆：大正天皇

阿媽：貞明皇后

兄弟姐妹：大佬昭和天皇---二哥秩父宮雍仁親王---細佬三笠宮崇仁親王

老婆：德川喜久子

## 拎
* 旧高松宮---宮內庁
* ＮＨＫスペシャル　秘録　高松宮日記の昭和史
高松宮

**高松宮**（日文：たかまつのみや*<sup>Takamatsunomiya</sup>*）係日本舊時一個宮家，由大正天皇三仔宣仁喺1913年設立。

## 歷史
因為前身有栖川宮嘅當主威仁死咗，而佢唯一一個仔栽仁王又行先過佢，搞到有栖川宮絕家，所以大正天皇下令將當時八歲嘅宣仁繼承當主一位，但宮號就由有栖川宮改做高松宮。由於當時皇室禁止契爺契仔關係，所以宣仁最後冇做威仁嘅契仔。

其實有栖川宮原本都係叫高松宮，之不過後嚟第三代當主幸仁改咗名叫有栖川宮，而大正天皇又改返嚟。

響1987年，宣仁死咗，但係佢冇仔女，所以由老婆喜久子做當主。響2004年，喜久子都死咗，所以高松宮絕家。

## 歷任當主

* 第一任：宣仁親王
* 第二任（末代）：宣仁親王妃喜久子
四維

**四維空間**（）係指幾何學想像中、有四個維度嘅空間。喺數學上，四維空間嘅概念由三維空間延伸出嚟：三維空間係日常世界入便最簡單、最常用嘅空間模型，因為只需要三個數值（三個維度）就足以描述某件物件嘅大細或者位置。呢個普通空間嘅概念又叫做歐幾里得空間，因為佢符合歐幾里得幾何，而歐幾里得幾何本身就係由人類喺日常生活入面嘅空間經驗抽象出嚟。
唯有真理得勝

**唯有真理得勝**（梵語：सत्यमेव जयते **）係印度嘅國家格言。

## 原文
天城體書寫形式



सत्यमेव जयते नानृतं सत्येन पन्था विततो देवयानः ।
येनाक्रमन्त्यृषयो ह्याप्तकामा यत्र तत् सत्यस्य परमं निधानम् ॥



; 拉丁文轉寫



*satyameva jayate nānṛtaṃ*
*satyena panthā vitato devayānaḥ*
*yenākramantyṛṣayo hyāptakāmā*
*yatra tat satyasya paramaṃ nidhānam*



## 參考
高雄 (演員)

**高雄**（英文：Eddy Ko，）係香港男演員，原名何耀深，本身屬佳藝電視，後嚟轉投麗的電視同埋無綫電視，響1990年投亞洲電視，響2000年又返返無綫。

佢響1996年移民去加拿大溫哥華。

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 攷

## 拎
* 
*
心理語言學

**心理語言學**（參見 ）係跨學科研究一種，結合語言學同心理學。心理語言學旨在探討語言同心理之間嘅關係，尤其講到人腦處理語言背後嘅認知過程。心理語言學會研究人腦點樣學語言、嬰孩點樣學講嘢、以及係人類點樣理解同產生語言，亦會研究例如人閱讀嗰陣佢哋嘅腦入便發生緊乜嘢事。呢啲研究強調科學方法，好多時會用到心理實驗噉嘅方法。

## 領域定位

心理語言學結合語言學同心理學，亦不時會掕到腦神經學。呢個領域可以分成幾個範疇，包括語言習得、語言同記憶之間嘅關係、仲有係閱讀嘅心理學... 等等。研究人腦理解語言，講到人腦點樣聽語言、以及點樣理解語義同句法等；研究人腦產生語言，就會講到人類講說話嗰時腦入便有咩運作；語言習得包括第一語言習得同第二語言習得，前者講到人類喺嬰幼兒時期點樣由照顧者度學習母語，而後者就講到已經有母語嘅人（可以係大人又可以係細路）點樣學第二語言。

心理語言學亦有同第啲語言學領域搞合作。心理語言學同神經語言學有相當嘅重疊：心理語言學似心理學，偏重行為同認知層面，會量度例如反應時間同記憶等嘅變數，而神經語言學就比較似腦神經學，研究語言嘅行為同認知背後腦部有咩活動，會用到神經造影等嘅技術觀察腦部活動。除此之外，心理語言學研究亦有機會掕到社會語言學同語言哲學。

## 實驗方法

心理語言學會用到好多研究方法。

心理語言學成日會做實驗，尤其係心理實驗。心理語言實驗可以用到眼動追蹤（用儀器量度人眼嘅郁動）、事件相關電位（簡單講係腦部對某啲刺激嘅電反應）同埋 fMRI（可以話畀研究者知邊個腦區活躍中）。行為實驗就包括反應時間測試等等，目的好多時係要測量人腦處理語言需要用幾耐時間、或者出錯嘅機率有幾高呀噉。

例如詞庫決定作業（LDT）係心理語言學嘅常用實驗法，可以用嚟研究人類點樣識別詞語：研究者會畀實驗參加者逐一見到一啲字母串；參加者要有咁快得咁快判斷出一串字係唔係真嘅詞語（真係喺語言入便存在）。如果係真詞，佢就要撳**係**，否則就要撳**唔係**。用英文做例嘅話，見到 "apple" 就應該撳**係**，見到 "plape"（偽詞）就要撳**唔係**。呢種實驗通常會量度受試者嘅反應時間，研究者透過量度參加者對唔同字母串嘅反應快慢，可以推論出背後嘅認知機制。例如有研究發現啲人對常用詞反應會快過冇咁常用嘅詞，反映使用次數會影響詞語處理速度。又例如研究者可以睇吓意思上有關嘅合成詞（如 "toothbrush" 指牙刷）係咪真係會比唔啦更嘅組合（如 "bookchair"）更快被認出，然後研究者仲可以加入語境同形態素結構等等嘅變項，深入了解人類點樣識字詞、理解詞義。

## 語言習得

語言習得專門研究人類點樣學識語言，主要屬於心理語言學，亦會掂到教育學同腦神經學：人類同其他動物最大嘅分別之一，在於人類似乎天生就有能力學語言。研究語言習得嘅學者關注人類學語言時會用到咩認知機制、呢啲機制喺人生咩階段發揮作用、各種嘅語言 input 會點影響學習成效，亦會研究唔同背景下學習語言嘅差異。

語言習得可以分為兩大研究方向：第一語言習得（簡稱 FLA）同第二語言習得（簡稱 SLA）：
*第一語言，又叫母語，係指人喺嬰兒期接觸並且自然學識嘅語言 。母語未必真係出世嗰刻父母講嘅語言，而係個細路喺語言能力發展最關鍵時期（嬰幼兒期）主要接觸到嘅語言，而細路一路聽住身邊嘅大人講嘢，聽吓聽吓就會學識講自己嘅母語。母語習得通常發生喺生命頭幾年，過程係自然、自動、唔需要明確教學嘅，細路只要喺語言豐富嘅環境長大，就可以無師自通學識講，甚至後來識讀同寫。
*第二語言習得就係指人學習非母語語言（第二語言、第三語言... 等）嘅過程，通常喺童年後期、青年期甚至成人期先開始。第二語言學習可以係自然發生嘅，譬如啲人移民去其他地區，靠日常接觸慢慢學識當地嘅語言，亦可以係喺學校或語言班當中有系統咁學。SLA 同 FLA 有明顯差異唔同，譬如成人學習者冇咁容易學識原音同句法，未必達得到母語者嘅水平。不過，成人有其他優勢，例如認知能力成熟、學習策略豐富等。

語言習得研究唔只係學術上有價值，仲有好多實用價值。喺教育方面，了解語言學習嘅原理有助人設計更有效嘅語言教學法，無論係教小朋友學母語、還是教外語學習者。而喺言語治療領域，語言習得研究有助識別語言發展異常，例如自閉症相關嘅語言問題等。

喺社會層面，語言習得研究可以幫助制定語言教育方面嘅政策、推動語言多樣性呀噉。

## 語言同腦

喺廿一世紀初嘅心理語言學，語言相對論係一個極具爭議同影響力嘅諗法。語言相對論最基本嘅主張係話，基本主張係：人嘅語言會影響甚至限制佢點樣思考同理解世界。

根據強版本嘅語言相對論，語言唔單止影響思維，甚至會決定一個人可以諗乜。換句話講，如果某隻語言冇詞語去表達某個概念，講呢隻語言嘅人可能根本無法諗個概念。不過，心理語言學界普遍接受嘅係弱版本，即係語言影響思維，但唔係完全決定思維。

提出語言相對論嘅學者曾經舉例，話某啲語言冇時態，啲詞語唔會視乎「件事係幾時發生嘅」而變樣，所以講呢啲語言會以唔同方式去理解時間。不過，佢哋呢啲例子後來受到質疑。不過就算係噉，及後嘅研究都證實咗，語言確實對注意力、物件分類、顏色知覺同空間表達等嘅認知過程有影響，例如俄語將**深藍**同**淺藍**分開用唔同詞嚟講，講俄語嘅人喺識別顏色嗰陣可能反應會快啲。

## 領域關係
主要語言學領域嘅研究，好多時都會用到心理學知識，問一啲類似心理語言學嘅研究問題。
*語音學：（例）「人類點樣喺腦入面處理唔同嘅語音？」
*音系學：（例）「一隻語言嘅使用者，會唔會對合乎佢哋隻語言嘅語音組合規則嘅語音反應快啲？」
*構詞學：（例）「人類識唔識拆解複雜詞？」
*句法學：（例）「人類理解句子結構係咪靠某啲特定嘅認知機制？」
*語義學：（例）「人點樣喺句子中快速整合詞義？」
*社會語言學

## 睇埋
*認知心理學：心理語言學成日會由認知心理學借概念同研究方法。
*教育心理學：教育心理學可能會用到語言習得研究，探討點樣教人學語言。
*閱讀研究
*語義網絡
*原型理論
*先天定後天

## 文獻
* Steinberg, D. D., & Sciarini, N. V. (2013). *An introduction to psycholinguistics*. Routledge，（書名中譯：**心理語言學入門**）本科等級嘅心理語言學教科書乙本。

## 註釋

## 引咗

## 外拎

* LING2034 Psycholinguistics，香港大學語言學系提供嘅心理語言學課程。
沃奇河

**沃奇河**係俄羅斯一條河，屬北克利特馬河嘅左支流，由科密共和國負責管轄，河道全長151公里，流域面積1,710平方公里，河水主要嚟自融雪。
誓願寺

**誓願寺**（せいがんじ）係日本京都府京都市中京區一座寺院，凈土宗西山深草派總本山。本尊阿彌陀如來。作為講談、落語、漫才等藝人祈願成就之寺而有名，亦被稱為落語發祥之寺。

## 睇埋
*京都西山短期大學
*安樂庵策傳
靠把口搵食

《**靠把口搵食**》（***Sing A Meal***）係香港電視娛樂製作嘅真人騷節目，2020年6月22號到7月4號逢禮拜一到五22:30-23:00喺ViuTV播。節目由香港唱作人李拾壹同嚟自臺北嘅徐丹丹主持，喺臺北嘅餐館賣唱去換返餐食。
## 每集一覽

## 出面網頁
*ViuTV：靠把口搵食

## 電視節目變遷
立場新聞

{{Infobox website
| name = Stand News 立場新聞
| logo = The Stand News Logo.svg
| image_size = 
| caption          =    
| screenshot           =    
| collapsible          =    
| collapsetext         =    
| url                  = 
| slogan               =    
| commercial           =    
| type                 =    
| registration         =    
| language             = 繁體中文
| num_users            =    
| content_license      =    
| programming language =    
| owner                = 立場新聞信託
| editor               =    
| launch_date          =  
| current_status       = 停運
| revenue              =    
| alexa                = 
* 2,842  
*
| ip                   =   
}}
**立場新聞**（）係總部位於香港嘅一個網上媒體，前身係主場新聞；執咗笠之後，創辦人蔡東豪換個方法同名，喺2014年捲土重來，創辦立場新聞，揾嚟鍾沛權、余家輝做其他創辦人兼總編輯。董事會包括吳靄儀、方敏生、何韻詩、練乙錚、周達智幾個。

## 事實查核工作
立場新聞、香港獨立媒體同埋眾新聞，都有成員參與事實查核實驗室，擔任編審委員，並且轉載有關事實核實報告。

## 被搜捕兼停運

2021年12月29號清晨，香港警務處國家安全處派出兩百幾人，針對立場新聞抄館拉人，整到檔嘢即日摺埋，多國隨即發出好多為此譴責中共極權行動嘅聲音。

受搜捕事件影響，《立場新聞》停止運作，網站同所有社交媒體停止更新，又遣散所有員工。

## 攷
索女 人妻 ichi 烹

《**索女 人妻 ichi 烹**》（***Beauty And The Feast***）係香港電視娛樂製作嘅真人騷烹飪比賽節目，亦係繼《辣伙頭》之後ViuTV第二個女藝人烹飪比賽節目，2020年6月29號到7月10號逢禮拜一到五23:00-23:30喺ViuTV播。

節目有4位女參賽者分成兩組：「索女」組嘅陳潔玲同樂宜，同埋「人妻」組嘅黃天頤同潘杰寧。當中樂宜（前名洛兒）亦有份參加ViuTV上一個女藝人烹飪比賽節目《辣伙頭》。而節目由何啟華旁白。

## 賽制
每集節目梅花間竹用西餐同中餐做主題，樂宜同黃天頤對決西餐；陳潔玲同潘杰寧對決中餐。每集入面兩位參賽者分別要跟大會提供嘅「傳統食譜」同「網上食譜」去煮指定菜式，再由兩位男藝人嘉賓同一位廚師評判試食，三個以一人一票方式揀邊個贏，贏咗嘅無獎，但輸咗嘅就要負責洗現場嘅碗碟。

## 每集一覽

## 參考

## 出面網頁
*ViuTV：索女 人妻 ichi 烹

## 電視節目變遷
十六分音符 (電視節目)

《**十六分音符**》（***Sixteenth Note***）係香港電視娛樂製作嘅文化節目，2020年6月14號到7月26號同埋12月6號到2021年1月31號逢禮拜日13:30-14:00喺ViuTV播。每集節目都會介紹非主流嘅香港音樂人。

## 每集一覽

## 出面網頁
*ViuTV：十六分音符
Kai

**Kai**（韓文：카이，），原名**金鍾仁**（韓文：김종인；英文：**Kim Jong-in**），係韓國男歌手，男團EXO、EXO-K同埋SuperM嘅成員之一，係EXO嘅主舞、副唱同埋副Rapper。虛擬能力係瞬間轉移。

曾經同BLACKPINK成員Jennie同埋體f(x)成員Krystal傳過戀情。
## 參考資料
J Soul Brothers

**J Soul Brothers**（簡稱：JSB）係日本男團，由EXILE TRIBE組成，經紀公司係LDH，唱片公司係rhythm zone。

## 歷史
J Soul Brothers曾經組成過三次：
* 初代：響1999年組成，響2001年改名兼過檔到「EXILE」。
* 二代目（即係中文嘅第二代）：響2007年重新組成，但係響2009年全體成員改為加入EXILE，結束咗J Soul Brothers。
* 三代目（即係中文嘅第三代）：響2010年再一次組成，以「**三代目J Soul Brothers**」或「**三代目J Soul Brothers from EXILE TRIBE**」嘅名義做嘢到依家。佢哋將團體嘅中文全名由「**第三代J Soul Brothers from EXILE TRIBE**」改做「**三代目J Soul Brothers from 放浪一族**」。

### 歷代成員
* 第一代：HIRO（隊長）、MATSU 、USA、MAKIDAI、、ATSUSHI、SHUN
* 第二代：KENCHI、KEIJI、TETSUYA、NESMITH、SHOKICHI、NAOTO、NAOKI
* 第三代：NAOTO（隊長）、NAOKI（隊長）、ELLY、山下健二郎、岩田剛典、今市隆二（主唱）、登坂廣臣
空姐牛肉飯

**空姐牛肉飯**，正式名**神戶食堂**（），曾經係香港一間日式食肆，因為佢嘅「藍店」身份而出名。舖頭喺九龍深水埗欽州街37K號西九龍中心8樓嘅美食廣場入面。

老闆係前空姐**郭德英**（Annie，1972年12月4號–）喺2016年創辦，招牌菜係日式牛肉飯，皆因佢響1995年至2010年間，做過十幾年美國聯合航空空姐，所以就用「空姐牛肉飯」個名做噱頭。

2023年4月，郭德英話想專注旅行社業務，喺4月26號摺埋間食肆。佢強調呢次係「光榮結業」，原本一早想執咗佢，但唔想畀黃絲睇死，所以一直堅持，但後來佢終於諗通，認為「自己嘅歷史任務已經完咗」，可以放手專注喺旅行社業務。

## 政治立場同事件
佢本身係親中派支持者，2019年反修例運動爆發後，郭德英因為多次發表撐警言論，令空姐牛肉飯畀反修例運動支持者抵制，做咗其中一間出名嘅「藍店」。

### 控告梁家榮被拒
2020年佢又以香港電台節目有反警內容誤導市民做理由，搵咗有大律師資格嘅新民黨立法會議員容海恩，用私人傳票方式告廣播處長梁家榮「公職人員行為失當」，結果法庭認為表證唔成立，拒絕受理。

### 同劉佩玉違反新型冠狀病毒限聚令、叫記者收工
喺2020年12月，佢同親中派區議員劉佩玉合作進行地區工作，但期間人數聚集過多違反當時嘅新型冠狀病毒限聚令，本來保安只係提點佢哋，但佢哋都唔理，結果引嚟警員到現場調查。之後記者追問佢有關事件嘅時候，佢亦拒絕回應，又賴記者人多，先至出現問題，叫佢哋收工。

## 睇埋
*吉野家（另一間日式牛肉飯「藍店」）
*加藤屋（日式牛肉飯「黃店」）

## 參考

## 出面網頁
*
岩田剛典

**岩田剛典**（Iwata Takanori、）係日本男舞者、演員兼歌手，隸屬第三代J Soul Brothers同埋EXILE。

響第三代J Soul Brothers入面，同佢最老友個嗰就係登坂廣臣，重試過一齊去拉斯維加斯到玩。

## 經歷
佢響慶應義塾普通部同埋慶應義塾高中畢業，之後升讀慶應義塾大學法學部，響2011年3月畢業。

響2010年7月，NAOKI邀請佢做第三代J Soul Brothers成員候選人。同年嘅9月18號，響EXILE LIVE TOUR 2010 FANTASY綵排嘅時候，HIRO話畀佢知佢成功入到第三代J Soul Brothers。響9月27號，佢響「FANTASY後夜祭 〜EXILE魂〜」入面第一次以第三代J Soul Brothers嘅身份公開表演。

響2014年4月27號，佢響「EXILE PERFORMER BATTLE AUDITION」最終回合入面合格，成功加入EXILE。

### 獎項

* 報知電影獎最佳新人獎（2016年）
* 日本電影學院獎新人獎（2016年）
* 日刊體育電影大獎新人獎（2018年）

## 參考資料
九龍街道

**九龍街道**係中國貴州六盤水六枝特區下轄嘅一個街道辦事處。

2015年3月27號，貴州省人民政府批復同意六枝特區鄉鎮行政區劃調整，新設置嘅九龍街道轄原平寨鎮青龍社區、河灣社區、營盤社區、那平路社區、公園路社區、文化路社區、團結路社區、茶山村、五龍村、小寨村、波凹村、波乍村，辦事處駐營盤社區。

## 行政區劃
九龍街道下轄以下地區：

公園社區、文化路社區、營盤社區、團結路社區、那平路社區、五龍村、波凹村、波乍村、營盤村、河灣村、小寨村同埋茶山村。

## 交通
*滬昆鐵路：六枝站
魔法系統

**魔法系統**（）係奇幻創作嘅一個概念。一個魔法系統係指故仔涉及魔法元素嘅奇幻作品當中對「魔法點運作」嘅描述，即係「啲魔法做到啲乜嘢效果」、「啲魔法係邊啲人用得到」以及「啲魔法嘅力量有乜嘢限制」等問題嘅答案，令個故仔有理可循，例如《哈利波特》就花咗唔少篇幅講哈利仔喺魔法學校學魔法，呢啲情節得意之餘，仲會間接話俾讀者觀眾知「哈利波特世界裏面嘅魔法係點運作嘅」，而打後情節當中發生嘅事唔會同呢啲法則有所矛盾。

## 攷
酷派天空

**酷派天空**，全名**馬鞍山酷派天空網絡科技有限公司**，係中國大陸一間經營網上遊戲嘅公司，2006年成立。
## 參考資料
放熱過程

**放熱過程**（**exothermic process**，「**exo-**」係「向外」噉解）喺熱力學上係指一個會釋放能量嘅過程。
吸熱過程

**吸熱過程**（**endothermic process**）喺熱力學上係指一個會由周圍環境吸熱嘅過程。
熱寂

（），或者叫**熱死亡**，係根據熱力學第二定律（The second law of thermodynamics）作出、有關宇宙最終命運嘅猜想。

## 理論基礎

根據熱力學第二定律，一個封閉系統（closed system）當中嘅熵（entropy）永遠唔會跌，只有可能維持不變或者升。呢條定律意味咗，搵個封閉系統，隨住時間過去，佢內部嘅粒子同能量頂櫳維持唔郁，而喺現實多數會慢慢走位，會漸漸趨向熱力學平衡（thermodynamic equilibrium）－熵數值最大化嘅狀態。因為噉，宇宙嘅總熵會係噉升，而如果宇宙最後真係完全變成熱力學平衡，根據物理學家計算，宇宙最後會變成溫度分佈完全平均，而且溫度接近絕對零度（攝氏零下 273.15 度）嘅空間，唔會再有任何作功，更加唔會有生命－而呢個情況就係假想中嘅熱寂。
## 睇埋
*熵
*熱力學
## 攷
眾安銀行

**眾安銀行**（，香港銀行編號：387）係香港頭一間開業嘅虛擬銀行，2020年3月24號正式開業，由眾安在線同百仕達合資經營。

眾安銀行亦係2020年香港政府現金發放計劃入面唯一有份參與嘅虛擬銀行。

## 出面網頁
*眾安銀行
天星銀行

**天星銀行**（，香港銀行編號：395）係香港第二間開業嘅虛擬銀行，2020年6月11號正式開業，由小米集團同尚乘集團合資經營。

雖然天星銀行個中文名同天星小輪好似，但兩者並無任何關係。

## 出面網頁
*天星銀行
宇宙最終命運

**宇宙最終命運**（）係物理學同宇宙學上嘅一個議題，指呢啲領域嘅科學家按物理學知識對於「宇宙最後會變成點」作出嘅猜想。

例子可以睇吓熱寂（heat death）嘅概念。

## 睇埋
*熱力學
*宇宙形狀
小查爾斯·布朗

**小查理斯·布朗**（，）係美國太平洋空軍司令，資深戰鬥機飛官出身，累積飛行時數二千九百幾個鐘。

## 參考

## 出面網頁

類:美國軍人
迪帕克·阿胡加

**迪帕克·阿胡加**（，）係汽車業嘅財務總監，曾經係Tesla公司嘅財務總監。

## 參考
你永遠不知道

《**你永遠不知道**》係由樓南蔚作詞，李王若涵作曲，喺2017年2月18號《歌手2017》第五期節目林志炫以全新未發佈嘅單曲第一次演唱。

## 簡介
呢隻歌係《我是歌手》開播五季以嚟第一次出現全新未發佈嘅單曲；同集都有譚晶未發佈嘅《賽里木湖的月光》喺舞台演唱。《你永遠不知道》係林志炫回歸《我是歌手》第一場嘅競演選曲，佢揀喺首演唱呢隻歌顧名思義係想話畀大家聽佢呢季嘅選曲態度係大家都估唔到。喺咁樣嘅選曲取態下，佢都想歌迷朋友包容佢，畀佢繼續喺音樂世界入面繼續放飛自我，繼續「為樂瘋狂、因樂不凡」。

呢隻歌係講緊好多世間男女喺愛情嘅路上，總有過去，總有無奈，總有遺憾，總有想念，當嗰個忘記唔到嘅人喺某個幽暗嘅時刻浮喺心頭，當嗰個再壓抑唔住嘅思念就要衝口而出，嗰種唔可以唔嚥下嘅酸楚，而林志炫就想幫嗰啲有緣無份嘅情人唱出。首歌風格可以分做兩部分，第一部分似古典跨界或台灣90年代嘅西洋輕音樂風格嘅翻唱歌，而第二部分嘅副歌似香港80年代嘅日文翻唱歌。

林志炫喺表演嗰晚，佢著咗風衣、西褲、黑皮鞋，好有復古紳士嘅感覺。作曲人李王若涵都專程飛到長沙嚟幫佢做現場鋼琴演奏家。佢喺嗰晚攞到觀眾票選第四名。

## 背景
呢隻新歌係林志炫用咗三年去錄十隻「One Take」新歌嘅其中一首。佢喺2016年11月5號嘅台北小巨蛋演唱會上以「One Take」（一次過）嘅方式錄完。佢首次公開演唱喺湖南衛視《歌手》，代表佢對呢個節目嘅深厚感情。

## 創作名單
以下內容整合自網易雲音樂、官方影片：

*演唱：林志炫
*填詞：樓南蔚
*作曲：李王若涵
*編曲：鍾興民
*音樂總監：梁翹柏
*混音：林夢洋
*鍵盤：達日丹、黃丹儀、白宇軒
*貝斯：韓陽
*鼓：郝稷倫
*打擊樂：王宏濤
*結他：黃仲賢、薛峰
*和聲：愛之音合音組
*弦樂：靳海音弦樂團
*雙簧管：李倫禎
*薩克斯：Charlie
*長笛：Charlie
*長號：Doug
*小號：Ray、Toby

## 參考

## 出面網頁
*林志炫《你永遠不知道》嘅官方影片
月亮粑粑

《**月亮粑粑**》係一首好出名嘅湖南童謠。由鍾志剛作詞、作曲、演唱。

## 簡介
呢隻歌喺開頭同結尾加入咗童聲。歌名嘅「粑粑」係湖南方言嚟，意思係用搗碎嘅糯米或其他糧食做成嘅餅狀或者團狀食品。

呢隻歌除咗原唱鍾志剛嘅版本外，仲有長沙童謠嘅版本。

## 翻唱
*趙雷，喺湖南衛視《歌手2017》第五期演唱，並攞到嗰集觀眾票選第八名，遭到淘汰。
*李玉剛，喺浙江衛視《夢想的聲音2》第一期演唱。
*韓紅、汪涵，喺湖南衛視跨年演唱會表演。

## 參考
哥哥 (歌)

《**哥哥**》係2010年北京衛視春晚主題曲，由常石磊演唱、作曲，王平久作詞。

## 簡介
作詞嘅王平久話《哥哥》呢隻歌嘅靈感係嚟自佢同佢阿哥嘅感情故事。喺王平久眼內，阿哥係佢一把遮，幫到佢遮風擋雨。喺奧運病好之後，佢諗返以前佢阿哥對自己嘅一點一滴。有日，王平久用咗10分鐘發咗140字嘅訊息畀佢阿哥「哥從小我一直問你，為什麼你是哥我是弟，哥你總是那樣嚴厲，為什麼愛我從不放棄……」，於是佢將呢段文字放入歌詞入面。

而演唱嘅常石磊話佢雖然冇任何兄弟姐妹，好多嘢都係自己一個人嚟做，雖然有朋友幫手，但係都好羨慕有兄弟姐妹嘅人。佢話想通過呢隻歌唱畀王平久，唱畀一直幫佢嘅成龍同陳其鋼。

而北京電視台春晚嘅兩位導演咁啱喺親情演唱會出現，佢哋聽完呢隻歌受到打動，仲話「可能每個人都有一個心中的哥哥，兄弟情是不拘於血緣關系的精神依靠和情感寄托」，於是佢哋希望將親情納入2010春晚主題曲，結果呢隻歌成功做咗該年度嘅春晚主題曲。

## 活動
喺《哥哥》發佈會上，仲為MV公開收集感動故事。呢隻歌喺發佈後網絡上有唔錯嘅反應，之後常石磊想透過音樂令大家多啲交流，所以佢發起咗「《哥哥》在身邊——50天100場親情音樂馬拉松公益行動」，喺呢50日去100個地方做義唱。佢亦收集咗100個親情故事，徵集咗100張親情相，用博客同微博記錄100場聚會所帶嚟嘅溫暖同感動。

## 迴響
佢憑住《哥哥》呼喚親情，引起社會大眾嘅廣泛共鳴，不斷傳遞親情。

## 翻唱
*《哥哥》群星版：張杰、陳楚生、常石磊、曹軒賓、劉雨潼、方大同、新七小福、李玉剛
*張杰，喺湖南衛視《歌手2017》第六期演唱，並攞到嗰集觀眾票選第六名

## 參考
Daididau

《**Daididau**》係哈薩克嘅一首民歌。

## 歌詞
哈薩克文嘅歌詞：

Хат жаздым қалам алып сізге еркем

Жүзің бар он төртінші-ай ау айдай көркем

Есіме сен түскенде беу қарағым

Қозғайсың қатып қалған-ай іштің дертін

дайдидау-ай

Қозғайсың қатып қалған-ай іштің дертін

Шынымен менен достым қалғаның ба

Мойныңа айырылуды-ай оу алғаның ба

Екеуіміз айырылмастай тату едік

Қайтейін уәдеңнің-оу жалғанына

дайдидау-ай

Қайтейін уәдеңнің-оу жалғанына

дайдидау-ай

Қайтейін уәдеңнің-оу жалғанына

дайдидау-ай

Жүзің бар Он төртінші-ай ай Айдай көркем

дайдидау-ай

Қайтейін уәдеңнің-оу жалғанына

Қайтейін уәдеңнің-оу жалғанына

## 參考
Pero Me Acuerdo de Ti

《**Pero Me Acuerdo de Ti**》（粵譯：*但係我記得你*）係魯迪·佩雷斯創作同製作嘅一首歌。歌曲首次由波多黎各歌手演唱，收錄喺佢第3張錄音室專輯《》入面，喺1991年發行。
想念你 (李健專輯)

《**想念你**》係中國歌手李健出嘅第三張專輯。喺2007年4月25號由天狼文化發行。

## 簡介
全碟作詞、作曲都係由李健一手包辦。

## 曲目

## 參考
永恆的起點

《**永恆的起點**》係中國樂隊零點樂隊出嘅第二張專輯。喺1996年12月30號由喜洋洋唱片發行。

## 簡介
全碟作詞、作曲都係由零點樂隊一手包辦。

## 曲目

## 獎
;《愛不愛我》
*攞到「中國原創總證榜」獎、「中國原創歌曲排行榜」獎、「西安流行音樂風行榜」獎、「中國歌曲榜」獎、「中國十大流行金曲獎」
*喺全國百家電台排行榜上連續保持近20個禮拜

## 參考
想你想瘋了

《**想你想瘋了**》係馬來西亞歌手柯以敏出嘅第七張專輯。喺1999年1月25號由常喜唱片發行。

## 簡介
呢張專輯係柯以敏離開咗新力唱片之後，加入常喜唱片後出嘅第一張專輯。

## 曲目

## 參考
迷藏

《**迷藏**》係科幻小說家倪匡嘅作品，係衛斯理系列嘅第五十六本著作，正式編號係42。小說初頭連刊喺1978年9月26號至同年嘅12月25號嘅《明報》入面，後來喺1986年出版。

## 漫畫
*新加坡漫畫家黃展鳴喺1998年2月17號發表衛斯理《迷藏》漫畫
**出版社：台灣時報文化
**封面：http://www.readingtimes.com.tw/ReadingTimes/Upload/rtbook_cover/rtfg/fg0024.gif

## 廣播劇
*大陸廣州電台喺2004年開始以粵語首播衛斯理廣播劇，由主播講出《迷藏》故事。
**主播：陳波
**合共19集

## 參考
迷藏 (專輯)

《**迷藏**》係中國歌手梁博出嘅第二張專輯。喺2015年11月2號由少城時代、索尼音樂發行。

## 簡介
全碟作詞、作曲都係由梁博一手包辦。

## 曲目

## 參考
大齡女子

《**大齡女子**》係臺灣歌手彭佳慧出嘅第十張錄音室專輯。喺2015年6月15號由金牌大風發行。

## 簡介
彭佳慧喺呢張專輯用咗18個月收歌同製作。佢請咗陳建騏、蔡健雅，Jim Lee、阿沁（黃漢青）一齊做製作人，並由林尚德做統籌。

## 曲目

## 獎
*《大齡女子》專輯：第27屆金曲獎最佳國語女歌手獎
*《大齡女子》歌曲：第27屆金曲獎最佳單曲製作人獎（陳建騏）、第19屆中華音樂人交流協會年度十大單曲

## 參考
過程

《**過程**》係臺灣歌手彭佳慧出嘅第一張精選集。喺1999年7月1號由BMG唱片發行。

## 簡介
呢張精選集有新歌都有舊歌。

## 曲目
**Disc 1**

**Disc 2**

## 參考
光滑數

**光滑數**係一個可以質因數分解做細質數乘積嘅正整數。光滑數一詞係由倫納德·阿德曼所提出。光滑數喺以因數分解為基礎嘅密碼學入面扮演重要嘅角色。

## 定義
若果一個正整數嘅質因數全部都唔大於B，咁呢個整數就係B-光滑數。例如1620嘅質因數分解係22≤34≤5，質因數都大唔過5，所以1620係5-光滑數。

10同12嘅因子分解分別係2×5同22×3，佢哋嘅質因數都大唔過5，所以都係5-光滑數。雖然佢哋嘅質因數未包括唔大於5嘅所有質數，但仍然可以係5-光滑數。

## 睇埋
*粗糙數
*
*高合成數

## 連結

* 整數數列線上大全（OEIS）中有包括以下B較小嘅B-光滑數：
* 2-光滑數： (2*i*)
* 3-光滑數： (2*i*3*j*)
* 5-光滑數： (2*i*3*j*5*k*)
有栖川宮威仁親王

**有栖川宮威仁親王**（，）係有栖川宮第十代當主，乳名稠宮（），身兼日本皇族同埋軍人身份。

佢係有栖川宮幟仁親王第四個仔，老婆係加賀國藩主前田慶寧個女慰子。二女實枝子女王嫁咗畀德川慶喜個仔德川慶久，而佢哋其中一個女就係高松宮宣仁親王妃喜久子。

## 系譜
黑人抬棺專業團隊

**黑人抬棺專業團隊**（）係一隊來自非洲加納共和國阿散蒂地區嘅殯儀團隊。2020年4月，佢哋嘅抬棺舞（Dancing Coffin）喺全球網絡爆紅。

## 經歷
黑人抬棺專業團隊嚟自加納阿散蒂地區。以班哲文·埃杜（Benjamin Aidoo）為首嘅團隊開始幫人哋送殯。後來，班哲文·埃杜決定喺佢哋嘅護柩工作入面加入跳舞元素。喺葬禮上抬棺跳舞要加錢，差唔多係非洲人一年嘅收入。英國廣播公司同美聯社喺2017年先後對佢哋進行咗報道，當時都流行咗一陣。去到2020年4月，黑人抬棺成為黑色幽默同網絡迷因，有網友喺佢哋跳舞嘅片度加入咗搞笑嘅音樂，亦有網友將佢哋跳舞嘅片同人哋發生嘅遭遇混埋一齊。呢啲片廣泛咁上傳到抖音、YouTube、bilibili等影音網站，呢啲片嘅背景音樂《Astronomia》亦都隨之爆紅。喺巴西同非洲，佢哋跳舞嘅片同武漢肺炎防疫喺宣傳廣告結合。

## 瘀嘢
加納有另一啲差唔多嘅團隊喺佢哋跳舞嗰陣唔小心將個棺材跌咗落地，死者個屍身彈咗出嚟，家屬非常之傷心。

## 註

## 參考

## 連出去

* Know Your Meme: Coffin dance / dancing pallbearers
巴帕蓋河

**巴帕蓋河**係俄羅斯一條河，由薩哈共和國負責管轄，屬維柳伊河嘅右支流，河道全長307公里，流域面積約4,650平方公里，發源自中西伯利亞高原，河水主要嚟自雨水。
德川慶久

**德川慶久** 公爵（，）係日本政治人，末代江戶幕府將軍德川慶喜第七個仔。佢同時係德川慶喜家第二代當主。

## 經歷

佢啱出世嘅時候，老豆德川慶喜本身改佢個名叫**德川久**。響1896年，佢入讀學習院。響1902年，老豆德川慶喜夾硬要改佢個名叫**德川慶久**（聽講係因為德川慶喜個名係由德川家慶改嘅，而佢想個仔都叫阿「慶」）。響1906年，佢響學習院高等科畢業。

響1908年，佢娶咗有栖川宮威仁親王二女實枝子女王做老婆。響1910年，佢響東京帝國大學法科大學政治科畢業，而響同年12月，佢做到貴族院議員。

響1922年1月22號，響東京府東京市小石川區第六天町五十四番地（即係依家嘅東京都文京區小日向）入面，佢因為腦出血而突然死咗（不過有人話佢係自殺），終年三十七歲。死咗之後，佢畀人追賜正三位勲三等瑞寶章。

## 屋企
佢生前同老婆實枝子生咗四個女一個仔：大女慶子、二女高松宮宣仁親王妃喜久子、大仔慶光、三女喜佐子同埋細女久美子。

## 出面網頁
幻燈片

喺菲林攝影裏頭，**幻燈片**係一種喺透明膠片之上顯示影像嘅**正片**，正片嘅影像係一般顏色，對相於負片嘅反轉顏色。幻燈片同一般嘅菲林唔同，買嘅時候要講清楚，幻燈片尺寸由 35毫米到 8×10英寸嘅片都有。放幻燈片用幻燈機。
不干預主義

**不干預主義**（）係一項外交策略，主張政治人避免干涉外國嘅關係。

## 出面網頁
古塔拉河

**古塔拉河**係俄羅斯一條河，屬塔古爾河嘅右支流，由伊爾庫茨克州負責管轄，河道全長169公里，流域面積約4,300平方公里，發源自東薩揚山脈，河水主要嚟自融雪同埋雨水。
印度稅收

**印度稅收**由印度政府同州政府徵收。收稅嘅權力係來自印度憲法。呢種權力嘅一項重要限制係《印度憲法》第265條：「除法律授權外，唔好徵稅」。印度亦有逃稅問題。

## 參考

類:稅收
Kai (潮語)

**Kai**係香港一個潮流用語，意思係「無聊」、「低B」，嚟自北話「凱子」嘅諧音。
幻燈機

**幻燈機**係種放幻燈片嘅機，將幻燈片放入部機度，將影像投射出嚟。
## 睇埋
*高影機
*投影機
高影機

**高影機**係種放幻燈片嘅機，將幻燈片放入部機面頭，將影像投射出嚟。皆因可以一路投影一路喺張幻燈片上面寫嘢，高影機喺舊時嘅學校好常見，方便教書。
## 睇埋
*幻燈機
*投影機
*實物投影機
白筆山

**白筆山**（**Red Hill**）又叫**紅山**（直譯自英文名），係香港嘅山，海拔高113米，喺南區大潭，山腰起咗豪宅紅山半島。
西灣山 (柴灣)

**西灣山**（**Sai Wan Shan**）係香港嘅山，海拔高197米，喺東區柴灣，個名嚟自柴灣其中一個別稱「西灣」。

## 建築
山腰起咗鯉魚門公園及度假村, 以前係英軍鯉魚門軍營，附近亦有西灣炮台晨運徑。

## 睇
手指山

**手指山**（**Finger Hill**）係香港嘅山，海拔高95米，喺離島區坪洲，係坪洲最高嘅山。
水泉澳

**水泉澳**（**Sugar Loaf Peak** 或者 **Shui Chuen O**）係香港嘅山，海拔高372米，喺沙田區，山腰起咗公共屋邨水泉澳邨。
石碑山

**石碑山**（**Obelisk Hill**）係香港嘅山，海拔高164米，喺南區大潭，山上面有座九米高嘅無字石碑，約莫19世紀尾起，用嚟導航。
電子遊戲敘事

**電子遊戲敘事**（ | ）係指電子遊戲當中嘅故仔，有機會用到有別於散文或者電影嘅講故仔方法，例如環境敘事嘅概念就喺廿一世紀初吸引咗唔少人注意。

## 概念一覽

*故仔：指一連串有先後之分、彼此之間有關聯嘅事件。
*全動態影像（FMV）：喺電子遊戲當中透過預先錄製嘅影片，展示遊戲故仔情節嘅敘述方式。
*劇情畫面（cutscene，近似）：一隻遊戲當中打斷遊戲、用嚟講故仔嘅片；通常做法係，隻遊戲進行到某個點，製作組覺得需要講吓有關啲遊戲角色嘅故仔，所以就打斷遊戲，俾玩家睇段片。劇情畫面唔使任何特別嘅機制，但會考驗製作組寫作同拍片嘅能力。要留意嘅係，「中途打斷遊戲」會引致「打斷玩家投入感」嘅危險，所以電子遊戲設計學者諗咗唔少方法確保劇情畫面能夠令玩家投入，例如佢哋主張劇情畫面一定要展示同玩家角色目標有關嘅嘢，令個劇情畫面變相作為俾玩家嘅回輸。
*故仔體裁：
**科幻（sci-fi，SF）：推想型故仔下嘅一個體裁，泛指集中於科學同先進科技相關主題嘅故仔。用 SF 美學嘅遊戲例子有星際爭霸系列同科樂美嘅合金裝備系列等。
**奇幻：推想型故仔下嘅另一個體裁，泛指個故仔設於虛構宇宙嘅作品，通常會有魔法等嘅超自然元素。用奇幻美學嘅遊戲例子有魔獸世界同薩爾達傳說系列。
*橋段：指一啲喺創作上常用、能夠引起觀眾共鳴嘅主題同諗頭。做創作嘅人實要對常用嘅橋段有返咁上下熟悉。
*敘事技巧：泛指作故仔嘅人運用嚟達到藝術性效果嘅技巧，包括咗「點樣創造讀者會鍾意嘅角色」、「點樣創建讀者會嚮往嘅虛構世界」同埋「情節要點樣舖排，個故仔先會令讀者觀眾有興趣持續噉睇落去」等多方面嘅考量。
*虛構宇宙：指一個故仔發生嘅宇宙；喺作一個故仔嗰陣，作者要構想故仔嘅背景設定，而喺好多文類入面（尤其係奇幻），作者嘅故仔世界嘅運作方式會同現實世界嘅明顯有差異；作者諗出嚟嘅虛構世界同呢個世界嘅運作法則嘅總和就係個故仔嘅虛構宇宙。
*角色發展：指遊戲嘅故仔入面一個角色喺行為同心理上嘅變化，反映個角色嘅「心路歷程」；文學理論等領域上一般認為，故仔往往需要講及啲角色喺心理上嘅變化先至會精彩。
*視覺敘事：指用影像嚟表達故仔；喺好多遊戲當中，遊戲世界嘅靜態影像可以用嚟表達故仔同埋做世界創建－例如一個關卡嘅環境（包括「啲背景嘅 NPC做緊乜」同埋「啲建築物係點嘅樣」等嘅影像）可以用嚟俾玩家感受個遊戲世界係點，而呢樣嘢對冒險遊戲同 RPG 等睇重故仔嘅遊戲類型嚟講零舍重要。順帶一提，電子遊戲上嘅視覺敘事有參考主題樂園嘅設計方法（主題樂園都好多時係想用一個環境嚟表達故仔）。
***大故仔**（metastory）：指成隻遊戲所有相關物料所講嘅故仔，包括角色同虛構世界嘅背景故仔嘅總體（lore ）。
***低賭注**（low-stake）：如果話一隻遊戲低賭注，係指玩家就算失敗咗都冇乜大不了；喺好多遊戲入面，遊戲故仔都將主角描繪成同佢嘅敵人鬥生鬥死，而且主角一旦失敗，故仔內容就會有世界被毀滅或者有重要角色會死亡等嘅極負面後果，如果玩家夠投入嘅話，呢種遊戲能夠對玩家造成一定嘅心理壓力，為玩家帶嚟刺激感；不過好多時，玩家唔想要刺激感－例如有個玩家做完成日嘢好攰，返到屋企想唞吓；為咗應付呢種需求，遊戲界亦有啲遊戲會用低賭注嘅做法，即係話遊戲世界可以俾玩家自由探索，而且就算玩家失敗，故仔入面都唔會有乜嘢極負面嘅嘢發生，等玩家有機會放鬆吓，例子可以睇模擬市民系列同動物森友會系列。
***Padding**：指遊戲主線故仔入面一啲就算冇咗都唔會明顯影響成個故仔、但玩家唔能夠跳過嘅內容；一般認為，padding 嘅存在表示寫個遊戲故仔嘅人冇橋，所以想加啲冇用嘅內容喺度揼波鐘。
## 環境敘事

環境敘事係指作故仔嘅人考妙噉喺一個環境入面設低一啲物件，用呢啲物件嚟表達一個故仔俾讀者觀眾知。呢種做法喺電子遊戲入面零舍常見，因為電子遊戲本質上就實係會俾玩家控制住角色喺個虛擬世界入面活動。

舉個例說明，想像有隻開放世界遊戲：隻遊戲呈現一個虛構世界，個故仔嘅世界曾經打過一場大仗（背景故仔）；同隻遊戲作故仔嘅人選擇**唔**明文噉講呢樣嘢俾玩家知，不過佢哋喺遊戲嘅虛擬世界入面設低各種打過仗會留低嘅物件－例如係佈滿屍體嘅戰場（環境入面嘅物件）同埋俾大炮打到城牆出咗一個個大窿嘅城堡（都係環境入面嘅物件）... 呀噉；噉樣玩家唔使睇啲咩文字，齋靠睇到環境嘅嘢，就意識到隻遊戲嘅背景故仔－達致「用環境嚟表達故仔」噉嘅效果。

例如 2022 年開放世界名作艾爾登法環就係一隻出名擅長環境敘事嘅遊戲。

## 睇埋
*互動式小說
*互動式電影
*電影式平台遊戲

## 引咗

亦可以睇吓 TV Tropes 嘅頁：
觀景山

**觀景山**（**Scenic Hill**）係香港嘅山，海拔高77米，喺離島區赤鱲角，係赤鱲角最高嘅山。座山本嚟無名，1990年代政府起新機場，座山可以遠望機場景色，所以就叫做「觀景山」。
姬絲汀·拉加德

**姬絲汀·拉加德**（，）係法國政治人，2019年開始做歐洲央行行長。

## 出面網頁
和平演變

**和平演變**理論（）係美國國務卿約翰·杜勒斯喺1940-50年代提出嘅理論，主要認為蘇聯、中國等等大型國家喺冷戰時代，隨住社會自然演變，會慢慢減少對西方國家嘅敵意。

## 參考
開往早晨的午夜

《**開往早晨的午夜**》係中國歌手張碧晨出嘅第一張專輯。喺2016年12月16號由環球唱片、夢響當然唱片公司發行。

## 簡介
專輯名《開往早晨的午夜》，開頭就點出午夜唔理幾咁黑暗同漫長，早晨總會有來臨嘅時刻。喺籌備過程入面，張碧晨唔單止親自參與開案、選歌、制作、等各個環節，除咗令作品更貼近自己嘅諗法，同時喺工作過程入面同所有製作人學點樣令自己嘅歌，可以更貼實直接咁傳達到每一個聽者到。呢張專輯用咗兩年時間。

## 曲目
**Disc1**

**Disc2**

## 參考
御龍在天遊戲原聲帶

《**御龍在天遊戲原聲帶**》係網上遊戲《御龍在天》嘅原聲帶。喺2013年2月1號發行。

## 簡介
呢張專輯嘅歌專門係為網絡遊戲《御龍在天》打造嘅。

## 曲目

## 參考
諾沃格魯德

**諾沃格魯德**係波蘭嘅城鎮，位於該國東北部納雷夫河畔，距離沃姆扎13公里，由波德拉謝省負責管轄，面積20.55平方公里，2006年人口2,014。
勝精

**勝精** 伯爵（，）係日本華族兼生意人，原名**德川精**（），係末代江戶幕府將軍德川慶喜第十個仔，契爺係海軍軍人勝小鹿。
## 出面網頁
池田仲博

**池田仲博** 候爵（日文：いけだ なかひろ 、）係日本華族、貴族院議員、生意佬兼陸軍軍人（中尉），原名**德川博**（日文：とくがわ ひろし ），之後試過改名叫**池田輝博**，係江戶幕府末代將軍德川慶喜第五個仔、侯爵池田輝知契仔。

## 經歷
1877年8月28號，佢出咗世，嗰時老豆德川慶喜改佢個名叫**德川博**。響1887年，佢跟大佬德川厚由靜岡搬去東京，同年4月佢入讀學習院。響1890年2月，佢正式做咗池田輝知契仔，重娶埋佢個女亨子做老婆，響同年4月改名做**池田輝博**。響1894年，因為佢同明治天皇第五個仔輝仁撞名，因而改名叫**池田仲博**。

響1896年，佢同同族嘅池田源借錢成功，開咗池田農場。同年，佢響學習院初等科畢業。響1898年，佢陸軍士官學校畢業。響1899年，佢做到陸軍步兵少尉。1902年，佢做到貴族院議員。響1907年，當時嘅嘉仁皇太子嚟到鳥取市，池田佢甚至可以將自己間屋畀咗佢。響1909年，佢畀人編去予備役。響1910年，佢受到高濱虛子嘅教導，識得點樣寫俳句。

響1946年，佢辭去貴族院議員一職。之後，因為華族制度畀人廢除咗，所以搞到佢冇咗候爵一職。

響1948年死咗。
豎手指公

**豎手指公**，又叫**讚好手勢**，係將手指公豎起、其餘手指握實嘅手勢，通常代表讚好嘅意思。如果上下掉轉，就代表批評。

## 香港手語
喺香港手語裡面，豎手指公係一個好常見嘅手形。除咗好似平常噉表示好/壞之外，呢個手形亦都可以用嚟模仿唔同嘅嘢，例如將手指公想將成頭，拳頭想像成身軀；又或者將成個豎手指公手形想像成將一啲嘢倒出嚟：

* 好/壞引申意思：
** 好（就噉向上豎手指公）
** 壞（就噉向下豎手指公）
** 成功/合格/贏（向上豎手指公再向上舉）
** 失敗/唔合格/輸（向下豎手指公再向下壓）
* 表示頭、身軀：
** 多謝（向上豎手指公，再屈手指公兩下）（模仿人鞠躬、點頭）
** 朋友（兩隻手向上豎手指公，並埋一齊）
* 表示傾倒：
** 科學（兩隻手豎手指公，輪流向下傾倒）（模仿化學科將啲嘢溝埋一齊）

## 文化差異
唔係每個地方豎手指公都等同讚好。喺意大利、希臘，同埋中東國家，例如伊朗、伊拉克、阿富汗等，噉做係等同舉起中指，係嚴重嘅粗口手勢，所以去到其他地方嗰陣要特別留意。又例如非洲有部落，讚好手勢或者表示惡劣有自己一套手語。

## 統一碼
同手指公有關嘅統一碼（Unicode）包括：

* 
* 
* 

## 顏文字
喺顏文字入面，好多時都會用細楷英文字母「b」或者「d」去代表一個豎向上嘅手指公，去表示讚賞、同意等等嘅意思。最簡單嘅用法就係加一條橫線去表示隻手腕：-b 或者 d-。再複雜啲嘅可以用其他符號整塊面出嚟，再擺隻手指公喺塊面隔籬，例如： 或者 。有啲即時通訊軟件例如Facebook messanger、Whatsapp會用(y) 同 (n) 去作為向上同向下舉手指公嘅快捷鍵。

## 參考
拍手

**拍手**，又叫**拍手掌**、**拍掌**、**鼓掌**，係將兩隻手板擊拍出聲嘅行為，表達認同、讚賞嘅意思。喺各類演講、表演或者比賽完咗嗰陣，觀眾都會拍手。
約阿希姆王子 (普魯士)

**約阿希姆・法蘭茲・赫伯特**（英文：Joachim Franz Hubert，）係普魯士一個王子，響波茨坦出世。佢係威廉二世最細個仔。

響1920年自殺死咗，終年廿九歲。佢淨係得一個仔，叫卡爾・法蘭茲。
蘇奧湖

**蘇奧湖**係俄羅斯一個湖，由卡累利阿共和國負責管轄，該湖長20.5公里、闊4.7公里，面積63.4平方公里，海拔高度137米，平均水深3.5米，最大水深24米，湖中有50個島嶼。
卡爾·法蘭茲

**卡爾・法蘭茲**（英文全名：Karl Franz Josef Wilhelm Friedrich Eduard Paul，）係普魯士一個王子，響波茨坦出世，係威廉二世個孫、約阿希姆王子個獨仔。

## 仔女

* 大仔：法蘭茲·威廉王子
* 二仔：腓特烈·克里斯蒂安王子
* 三仔：弗里德里希王子
混淆變數

喺統計分析上，**混淆變數**，又叫**干擾變數**，英文叫 **confounding** ，係指某個同時對自變數同應變數產生影響嘅第三變數，研究者即使搵到自變數同應變數之間真係有關係，都唔能夠肯定兩者之間真係有預想中嗰種關係，抑或係受到混淆變數影響。

喺社會科學當中，混淆變數幾受關注，噉係因為若果研究者唔理混淆變數嘅影響，有可能令到分析出嘅結果，有別於真實嘅變數間關係，甚至連正負方向都唔同。比如係對辛普森悖論嘅分析就表明，如果研究者唔考慮埋混淆變數嘅效應，可能會誤以為實際上成正相關嘅關係係成負相關。若果制定政策嘅人按照錯誤嘅研究結果嚟行事，就有嘥資源之虞。

## 基本概論

抽象化啲講，設依家有一個自變數同一個應變數，研究者想知佢哋之間有乜嘢關係，例如佢哋之間成正相關定負相關。混淆變數就係講緊有某個「第三者」變數，佢嘅存在會影響自變數同應變數，但係研究者喺其模型裡便冇考慮埋呢個第三變數，於是就搞到得出嘅結果做唔到正確反映變數間嘅真實關係。

流行病學例子：
:觀察性質嘅研究發現，飲咖啡飲得多嘅人，患肺癌嘅比率較高。結果就噉睇，似乎係顯示咖啡會增加患肺癌嘅風險。但實際上，食煙嘅習慣會同時影響咖啡嘅消費同埋肺癌風險，會食煙嘅人傾向會飲較多咖啡。如果分析嗰時冇控制食煙嘅因素就會造成混淆。變數 1 係飲咖啡，變數 2 係患肺癌嘅機率，而第三者變數就係食煙。

教育學例子：
:研究顯示，參加課後補習嘅學生，平均成績比較好。齋睇呢個關聯，可能會推斷話補習能夠直接提升成績。不過，學生喺屋企得到嘅支援可能會同時影響佢哋參加補習嘅機會，又會影響其成績。變數 1 係補習，變數 2 係成績，而第三者變數則係家庭環境。

社會學例子：
:有研究發現，社區內鄰里互相信任程度較高嘅地方，犯罪率普遍低啲。一睇呢個關聯，啲人好可能會即刻諗住信任可以減低犯罪率。之不過，社區喺經濟上嘅穩定程度可能同時影響居民之間嘅信任，又會影響犯罪率。變數 1 係信任程度，變數 2 係犯罪率，而第三者變數則係經濟穩定程度。

## 圖像表述

用圖像化嘅方法解釋，好似係下面呢幅圖噉，就展示咗悖論嘅情況，設 x 同 y 係某啲描述人類嘅變數，藍色數據點係嚟自男人嘅數據，而紅色數據點則係嚟自女人嘅數據。喺男人之間，x 同 y 成正相關（條綫向上斜），而喺女人之間，x 同 y 都係成正相關，但一旦將男人同女人溝埋喺同一個數據集入便一齊睇，望落就變成 x 同 y 係成負相關（條綫向下斜）嘅噉。分析呢啲數據嘅統計師若果淨係考慮 x 同 y 而冇考慮性別呢個混淆變數，就會受到誤導。

即使係性別以外嘅干擾變數，都可以用同樣道理嚟諗，下圖嘅 gif 顯示對 X 同 Y 之間嘅關係嘅分析，當中 Korrelation 係統計相關噉解，如果將所有數據點擺埋一齊睇，所有點畫做黑色，會得出兩個變數之間成 -0.74 嘅負相關，但若果將啲數據點分做五組，五組唔同色，再分別噉做分析，會發覺 X 同 Y 之間成幾強嘅正相關。

## 應對方法
喺統計學上，有好多方法可以應付 confounding 嘅問題
*實驗設計：做實驗有個好處，就係研究環境高度受控，研究者可以操作預想中嘅干擾變數。
*隨機分組：若果要將受試者分組，要完全隨機噉將佢哋分做唔同組。
即使數據已經收咗返嚟，統計師依然大把方法可以處理 confounding ：
***分層分析** (暫譯) ：將啲受試者按年齡同性別等嘅因子分組，再同每組個別做分析。可以睇睇 CMH 統計量嘅概念。
*多變量嘅模型：可以用嚟處理干擾變數可能數值多嘅情況。
*控制變數：喺迴歸模型等嘅統計模型中，將可能嘅干擾變數加落個模型度做控制變數。
*ANCOVA
**分層分析**嘅例子：譬如依家研究某隻藥對血壓有乜嘢影響，若果男人同女人對隻藥有唔同反應，性別就有可能成為混淆變數；噉研究者做分析嗰時，可以先行將受試者分男子組同女子組，然後分別喺每一組入便做統計分析睇下服藥對男人嘅血壓有咩影響，然後再睇下服藥對女人嘅血壓有咩影響；若果兩組分開分析得出嘅結果無異，噉就較有信心話，呢隻藥嘅效果唔會受性別影響。

## 睇埋
*中介變數
*壓制變數
*軼事證據
*因果關係
*風險因素

## 註釋

## 引咗
中華人民共和國外交部

**中華人民共和國外交部**係中國嘅一個部門，主管外交事務，隸屬中國國務院。

中華人民共和國外交部響1954年9月成立，前身係中央人民政府外交部。總部響北京市朝陽區朝陽門南大街2號，平均一年兩次會開放畀市民參觀。

## 拎
*中華人民共和國外交部官網
*中華人民共和國外交部響新浪嘅賬戶
劉錦澤

**劉錦澤**（；），係中國大陸男歌手。

## 經歷
2010年，參加《樂拍樂高》。2011年，參加《中華達人》。2013年，參加《最美的和聲》第一季。2014年，參加《中國達人秀》。2016年，參加《中國好歌曲》第三季。

## 參考

## 出面網頁
* 

類:劉氏
類:中國唱作人
類:中國男歌手
類:黑龍江人
靈魂歌手 (歌)

《**靈魂歌手**》係梁博嘅第九張單曲。由佢自己作詞、作曲同演唱，喺2016年12月17號發行。

## 簡介
呢隻歌唱咗梁博向往嘅一種音樂態度。首歌唔單止係對自己嘅解讀，唔理你出名抑或唔出名都好，就係呢類可以真正拋開到自己嘅名聲，真正唱歌就畀到人感動嘅，呢啲先叫做靈魂歌手。

佢寫呢隻歌係因為佢做咗咁多年音樂、同同行去交流，都知道有好多人係差咗個平台或者係少咗被大家認可嘅機會。佢想憑住自己喺歌入面講緊自己嘅經歷去打動同路人。

## 含義
呢隻歌之所以存在嘅意義就係唱畀自己同識得嘅人聽。而呢隻歌都要睇場合嚟唱，如果冇相應嘅場合，咁唱嚟係冇意義。

隻歌同名望冇關系，關鍵係佢有冇帶到畀人感動。而喺評價層面嚟講，佢就覺得靈魂歌手係一個崇高嘅偉大嘅先係最好，咁可能一個都唔係。

## 軼聞
梁博喺湖南衛視《歌手2017》第九期唱咗呢隻歌係《我是歌手》開播五季以嚟史上最長嘅一隻歌。

## 參考

## 出面網頁
*梁博《靈魂歌手》嘅官方影片
十點半的地鐵

《**十點半的地鐵**》係由于歌作詞，安棟編曲，劉錦澤作曲同演唱。隻歌主要係講地鐵嘅眾生相去帶出我哋對生活困窘已經習以為常。呢隻歌第一次唱係由劉錦澤喺《中國好歌曲》第三季以原創作品形式演唱。

## 簡介
呢隻歌係講緊一個好平凡同真實嘅都市生活困境，而又引起咗好多喺都市打拼嘅青年共鳴。佢哋日日加班到半夜，放工搭十點半嘅地鐵嗰陣唔再好似日頭嗰陣地鐵坐爆嗮，而係有位坐。坐緊地鐵嘅人都好攰，而呢個正正係生活嘅縮影。我哋每日返工同放工，見證咗好多青年為夢想打拼嘅足跡同為生活奮鬥嘅艱苦。

## 背景
關於呢隻歌嘅創作背景，劉錦澤喺一次採訪入面講過佢希望喺夜深人靜嘅時候，有咁樣嘅歌喺某個人嘅耳度諗返去，咁你覺得難受咗後可以釋放到，當你遇到挫折嘅時候，可能會有種力量，其實你聽完後好傷心令你喊，喊完第二日你都係一樣過日子，你會將之前啲嘢忘記佢，佢希望畀到大家力量。

## 創作名單
以下內容整合自官方影片：

*演唱：劉錦澤
*填詞：于歌
*作曲：劉錦澤
*編曲：安棟
*音樂總監：安棟
*音響總監：金少剛
*結他：倪方來、Mike
*鍵盤：張繼旗、洪信杰
*低音結他：張夢斌
*鼓：Chris Trzcinski
*打擊樂：Leo Susi

## 翻唱
*李健，喺湖南衛視《歌手2017》第九期演唱，並攞到嗰集觀眾票選第四名

## 參考

## 出面網頁
*劉錦澤《十點半的地鐵》嘅官方影片
田漢

**田漢**（；），乳名**壽昌**，用過筆名**伯鴻**、**陳瑜**、**漱人**、**漢仙**等，係湖南長沙人、中國話劇作家、戲曲作家、電影劇本作家、小說家、詩人、創造社其中一個主要成員、填詞人、文藝批評家、社會活動家、文藝工作領導者、中國現代戲劇嘅奠基人。中華人民共和國國歌《義勇軍進行曲》嘅填詞人。1966年，喺文化大革命俾人批鬥，1968年，喺禁閉期間病死。

## 參考

### 參考書
* 

## 出面網頁
* 新語絲電子文庫：生不懼醜死求美——田漢嘅最後日子
* 中國詩歌庫 中國現代詩歌大全
* 斷橋殘雪——田漢作品集
* 魯迅同「四條漢子」嘅恩怨：怒批田漢背後捅刀
* 田漢基金會

類:中國作家
蔡科俊

**蔡科俊**（；；），係台灣出名結他手、作曲家、音樂製作人，係周杰倫演唱會音樂總監。喺臺中縣清水鎮出世。
 
## 經歷
1987年，喺海軍退伍後，去高雄做音樂。當時係民歌流行時期，佢做過餐廳駐唱。之後都做過唔同行業，有樂團鼓手、酒店琴師、西餐廳同舞廳結他手、低音結他手、PUB歌手，並經營過PUB同ATT琴行、唱片製作公司等。

1999年，同香港音樂教父鮑比達老師簽約後北上發跡，開始唱片嘅音樂養成。2000年，開始同彭佳慧、黃小琥、趙傳、陳昇、康康康樂隊、李聖傑、周杰倫等歌手演唱會合作，並做Band Leader同音樂總監職務。

2001年，開始嘗試作曲、編曲，並參與音樂製作。2002年，以陳昇五十米深藍專輯《一個人去旅行》入圍第13屆金曲獎最佳作曲獎。2011年，以周杰倫《跨時代》專輯免費教學錄影帶攞到第22屆金曲獎最佳編曲人獎。

## 參考

## 出面網頁
*

類:臺灣音樂製作人
賀綠汀

**賀綠汀**（，），名**楷**，號**抱真**，係湖南邵東人、中國作曲家、音樂理論家、音樂教育家。

## 出面網頁
* 賀小秋嘅故事
* 賀綠汀嘅苦難

楷
類:湖南人

類:前全國人大代表
類:前全國政協委員
類:上海音樂學院舊生
靈魂歌手

《**靈魂歌手**》（）係一部美國嘅喜劇音樂劇，由馬爾科姆·D·李執導，、伯尼‧麥克、莎朗‧莉爾同埋主演，2008年11月7號發行。

呢部片係伯尼‧麥克嘅最後一部電影演出（佢喺2008年8月9號過世），而伊薩海斯亦喺第二日（2008年8月10號）過世 。導演話，電影經過咗好多編修，變成依家較為柔合嘅版本，當做對兩位演員嘅致敬。

## 參考

## 出面網頁
*
*
*
*
*
*
*
*
*About.com上《靈魂歌手》的資料
*

類:喜劇片
類:歌舞片
類:美國電影
里雷山

**里雷山**係南極洲一座山，位於帕爾默地，處於埃傑爾山同金尼爾山脈之間，由英國探險隊繪入地圖，依家由南極條約體系管理。
茶餐廳龍虎榜

《**茶餐廳龍虎榜**》（**Best of Cha Chaan Teng**）係香港奇妙電視製作嘅飲食節目，由張紋嘉主持，由2020年6月13號到8月15號逢禮拜六21:30－22:00喺香港開電視首播。節目介紹各種茶餐廳嘢食。

## 每集一覽

## 出面網頁
*有線寬頻 i-CABLE - 茶餐廳龍虎榜
德川厚

**德川厚** 男爵（，）係日本生意人兼政治人，號**龍山**，係江戶幕府末代將軍德川慶喜第四個仔（前面三個都係家姐）。

## 出面網頁
酒勻全香港

《**酒勻全香港**》（**Drink Around HK**）係香港奇妙電視有限公司製作嘅飲食節目，由阮小儀同和泉素行主持。節目由2020年6月21號到9月13號，逢星期日22:30至23:00，喺香港開電視首播。節目會介紹各種香港釀製嘅酒。

## 每集一覽

## 參考

## 出面網頁
*有線寬頻 i-CABLE - 酒勻全香港
太空探測器

**太空探測器**（**Space probe**）係專門用嚟做太空探索任務嘅無人太空船，外形同人造衛星似。
先發制人戰

**先發制人戰**（Preemptive war）係首先開戰，為咗擊敗、自己認為嚟緊嘅攻擊、入侵，或者，為咗攞到戰略優勢。亦係一場搶先破壞和平嘅仗。

## 例
*中東六日戰爭 
*2003年美國侵略伊拉克

## 攷
德川喜翰

**德川喜翰** 男爵（日文：徳川喜翰とくがわ のぶもと 、）係日本華族兼政治人，係德川慶喜個孫、德川厚大仔。

## 經歷
響1922年，佢京都帝國大學法學部畢業。1925年，宮內省委託佢做貴族院圖書館嘱託員一職，同年佢做到日本大學講師。響1927年佢正式繼承男爵一位。

響1932年，佢畀人推舉去參加貴族院男爵議員，之後成功當選。

佢響1938年死咗，終年四十一歲。爵位由佢細佬兼契仔德川喜堅繼承。
甘迺迪太空中心

**甘迺迪太空中心**（**Kennedy Space Center**）係美國太空總署發射太空船嘅基地，喺美國佛羅里達州梅里特島，1962年成立，個名紀念時任美國總統甘迺迪。
文書處理器

**文書處理器**（）係電腦軟件嘅其中一個類型，專門處理各類文書、文件。當今最普及嘅文書處理器係微軟嘅Microsoft Word。

## 睇埋
*標記語言
*寫程式架生
Ada

**Ada**係種程式語言，由美國國防部喺1980年研發，個名紀念史上第一位電腦程式設計員勒芙蕾絲（Ada Lovelace）。

## 參考
磁浮列車

**磁浮列車**（**Maglev**），又叫**磁懸浮列車**，粵語口語又叫**磁浮火車**，係靠磁力去浮起同推郁嘅火車。皆因唔掂地，無咗摩擦力，磁浮列車行得比高速鐵路更加快，可以去到時速300公里以上。而家唯一一條商業營運嘅高速磁浮列車路綫係上海磁浮示範營運線。
索庫烏卡

**索庫烏卡**（）係波蘭東北部一個邊境城鎮，近住立陶宛，由波德拉謝省負責管轄，始建於十六世紀，面積18.61平方公里，2006年人口18,888。
轟炸機

**轟炸機**（**bomber**）係種軍用飛機，專門負責由高空掟炸彈去轟炸目標

轟炸機又分為：

輕形轟炸機、中型轟炸機、重型轟炸機、戰術轟炸機、戰略轟炸機

戰略轟炸機例子：TU160、B52、TU95
調制

**調制**（**Modulation**）係無線電學嘅用語，係種將一個或者多個週期性嘅載波混入想傳送嘅訊號嘅技術。常見嘅調制技術係電台廣播用到嘅調幅（AM，Amplitude Modulation）同埋調頻（FM，Frequency Modulation）。
前膛火槍

**前膛火槍**（**musket**），古代中國又叫**鳥銃**，係種16世紀開始出現嘅滑膛槍，到19世紀畀步槍取代。
霰彈槍

**霰彈槍**（**Shotgun**），又寫做**散彈槍**，俗稱**獵槍**，係種發射霰彈嘅滑膛槍，槍管比較粗大。
自動化技術

**自動化技術**（）係指交由一個控制系統（多數靠電腦控制）去主責處理工作嘅技術，可以慳返大量勞工，又大幅減低人為出錯嘅機會。
電動汽車

**電動汽車**，有時可以簡稱做**電動車**、**電車**，係指用電力去推郁嘅汽車，裝有電摩打同電池。

電動汽車可以分做純電動車同混能電動車兩大類。
出版

**出版**（**Publishing**）係將印刷作品公開發佈嘅過程，相關行業叫**出版業**。至於發佈唔係印刷嘅作品（譬如音樂、軟件），就叫**發行**。
電動交通工具

**電動交通工具**（**Electric vehicle**），又叫**電動載具**，係指用電力去推郁嘅交通工具，當中陸上嘅電動載具就係廣義上嘅**電動車**，包括電動汽車、電動單車、電車（有軌電車同無軌電車）同埋電動列車。
四月是你的謊言

《**四月是你的謊言**》（，）係日本漫畫家新川直司嘅作品，2011至2015年喺月刊少年Magazine刊登。

同名電視動畫喺2014年10月至2015年3月喺日本首播，共22集。香港TVB喺2019年播過。

## 拎
* 月刊少年Magazine《四月是你的謊言》作品介紹
* 電視動畫《四月是你的謊言》官方網站
* 電視動畫《四月是你的謊言》官方網站
* 真人電影《四月是你的謊言》官方網站
*
HELLO WORLD (動畫)

《**HELLO WORLD**》（）係套2019年9月20號喺日本上畫嘅日本原創動畫電影。

## 拎
* 
* 
*
科熱瓦河

**科熱瓦河**係俄羅斯一條河流，屬伯朝拉河嘅左支流，由科密共和國負責管轄，河道全長194公里，流域面積9,560平方公里，河水主要嚟自融雪，每年十月至第二年五月結冰。
星之聲

《**星之聲**》（，）係由新海誠導演嘅2002年動畫電影。

## 拎
* '''新海誠''' 官方網站 ''Other voices -遠い声-''
* '''CoMix Wave ''' 官方網站 ''cwfilms_ほしのこえ''
* '''天門''' 官方網站 ''電奏楽団''
* '''K. JUNO''' 官方網站 ''JUNO's ロックんロール パラダイす！''
* '''K. JUNO''' 英語網站 ''listen to music on the net''
呢本輕小說認真犀利！

《**呢本輕小說認真犀利！**》 （，このライトノベルがすごい!），係由日本寶島社發行嘅輕小說導覽書。佢每期都會刊出由讀者投票揀出嚟嘅「年度作品」同埋「年度男角色·女角色」嘅排名，另外重有關於唔同輕小說嘅詳細介紹。

## 拎
* 宝島社
呢本漫畫認真犀利！

《**呢本漫畫認真犀利！**》 （，このマンガがすごい!），係由日本寶島社發行嘅漫畫導覽書。佢每期都會刊出由讀者投票揀出嚟嘅「年度作品」同埋「年度男角色·女角色」嘅排名，另外重有關於唔同漫畫嘅詳細介紹。

## 拎
* 宝島社
言葉之庭

《**言葉之庭**》（，）係由新海誠畫編導、2013年上畫嘅日本動畫電影。

## 拎
*
* 《言葉之庭》官方網站
秒速5厘米

《**秒速5厘米**》（，）係由新海誠導演、2007年上畫嘅日本動畫電影。

## 拎
* 《秒速5厘米》官方網站
* 《秒速5厘米》
*
佢同佢隻貓

《**佢同佢隻貓**》（，）係由新海誠獨立創作、2000年上畫嘅動畫作品。

## 拎
* '''新海誠''' 官方網站 ''Other voices -遠い声-''
*